open-index/open-wikipedia-markdown huggingface dataset:
ভবদেব ভট্ট

**ভবদেব ভট্ট** প্রাচীন বঙ্গদেশের একজন সুবিখ্যাত ধর্মশাস্ত্র রচয়িতা ছিলেন। তিনি অর্থশাস্ত্র, আয়ুর্বেদ, অস্ত্রবেদ, গণিতসিদ্ধান্ত, জ্যোতিষ ফলসংহিতা, ব্রহ্মাদ্বৈত দর্শন প্রভৃতি বিষয়ে সুপণ্ডিত ছিলেন।

## পরিবার ও পেশা
ভবদেব ভট্টের পিতামহ আদিদেব বঙ্গদেশের রাজার সন্ধিবিগ্রহিক ছিলেন। ভবদেব ভট্টের পিতার নাম ছিল গোবর্ধন এবং মাতার নাম ছিল সাঙ্গোকা। তিনি বর্মণরাজ হরিবর্মার মহাসন্ধিবিগ্রহিক মন্ত্রী ছিলেন। তিনি রাঢ় অঞ্চলের সিদ্ধল গ্রামের অধিবাসী একজন সাবর্ণ গোত্রের ব্রাহ্মণ ছিলেন।

## রচনা
বাচস্পতি রচিত ভবদেব প্রশস্তি অনুসারে ভবদেব ভট্ট হোরাশাস্ত্র ও ধর্মশাস্ত্র সম্বন্ধে একটি করে গ্রন্থ রচনা করেন এবং ভট্টোক্ত বা কুমারিলোপ্ত নীতি অনুসরণ করে মীমাংসা সম্বন্ধে তৌতাতিতমততিলক নামে একখানি গ্রন্থ রচনা করেন। কিন্তু পরবর্তীকালে ধর্মশাস্ত্র সম্বন্ধে ব্যবহারতিলক, প্রায়শ্চিত্তপ্রকরণ ও ছান্দোগ্যপ্রকরণ নামক তার তিনখানা রচিত গ্রন্থ সম্বন্ধে জানা গেছে। এর মধ্যে ব্যবহারতিলক গ্রন্থের কোন পুঁথি খুঁজে পাওয়া যায়নি, কিন্তু রঘুনন্দন, মিত্রমিশ্র ও বর্ধমান নামক তিন স্মার্তের রচনায় এই গ্রন্থ থেকে আলোচনা করা হয়েছে। প্রায়শ্চিত্তপ্রকরণ গ্রন্থে ভবদেব ভট্ট তিনি ছয় প্রকার অপরাধ ও তার প্রায়শ্চিত্ত সম্বন্ধে আলোচনা করেছেন ও এই গ্রন্থ সম্বন্ধে বেদাচার্য, নারায়ণভট্ট ও গোবিন্দানন্দের মত বিখ্যাত ধর্মশাস্ত্ররচয়িতারা আলোচনা করেছেন। ছান্দোগ্যপ্রকরণ গ্রন্থে সামবেদীয় ব্রাহ্মণদের গর্ভাধান, পুংসবন, সীমান্তোন্নয়ন প্রভৃতি ষোল প্রকার সংস্কার সম্বন্ধে আলোচনা করা হয়েছে। ভবদেব ভট্ট রচিত হোরাশাস্ত্র সম্বন্ধে কোন গ্রন্থ এখনো পর্যন্ত খুঁজে পাওয়া যায়নি।

## তথ্যসূত্র

বিষয়শ্রেণী:হিন্দুধর্মের পণ্ডিত
বিষয়শ্রেণী:বর্ধমান জেলার ব্যক্তি
বৃন্দাবন দাস ঠাকুর

**বৃন্দাবন দাস** একজন মধ্যযুগীয় এবং পদাবলী সাহিত্যের বিখ্যাত কবি ছিলেন। হালিশহর নতীগ্রামে ১৬ শতকের শুরুতে জন্ম। বর্ধমানের অন্তর্গত দেনুর গ্রামে রচিত শ্রীচৈতন্যদেবের জীবনী চৈত্যন্যভাগবত সবচেয়ে পুরোনো যা বৈষ্ণব সমাজে বেদব্যাস হিসাবে বিখ্যাত। তার রচিত *গোপিকামোহন* কাব্যও বৈষ্ণব সমাজের আদরের বস্তু। তিনি *কৃষ্ণকর্ণামৃতটীকা*, *নিত্যানন্দযুগলাষ্টক*, *রসকল্পসারস্তব*, *রামানুজগুরু-পরম্পরা* প্রভৃতি কয়েকটি সংস্কৃত কাব্য রচনা করে যশ লাভ করেন।

## তথ্যসূত্র

বিষয়শ্রেণী:বাঙালি কবি
বিষয়শ্রেণী:বর্ধমান জেলার ব্যক্তি
বিষয়শ্রেণী:বাঙালি হিন্দু
বিষয়শ্রেণী:বাঙালি লেখক
বিষয়শ্রেণী:গৌড়ীয় বৈষ্ণব গুরু
বিষয়শ্রেণী:১৫০৭-এ জন্ম
বিষয়শ্রেণী:১৫৮৯-এ মৃত্যু
বিষয়শ্রেণী:বাংলা ভাষার লেখক
বিষয়শ্রেণী:পশ্চিমবঙ্গের লেখক
স্পেলবাইন্ডার

নিচের যে কোনটিকে বোঝাতে পারে:

* স্পেলবাইন্ডার (টিভি সিরিজ)
* স্পেলবাইন্ডার, ডিসি কমিক্‌স
* স্পেলবাইন্ডার, মার্ভেল কমিক্‌স
* স্পেলবাইন্ডার, মেল্যানি রন রচিত রূপকথার উপন্যাস
* স্পেলবাইন্ডার, কম্পিউটার গেম্‌স
স্পেলবাইন্ডার (টিভি ধারাবাহিক)

**স্পেলবাইন্ডার** (ইংরেজি ভাষায়: Spellbinder, পোলীয় ভাষায়: Dwa światy বা "দুই বিশ্ব") অস্ট্রেলিয়া ও পোল্যান্ডের যৌথ প্রযোজনায় নির্মিত বিজ্ঞান কল্পকাহিনীমূলক টেলিভিশন ধারাবাহিক। "অস্ট্রেলিয়ান চিলড্রেন্‌স টেলিভিশন ফাউন্ডেশন"-এর সহায়তায় এই ধারাবাহিকটি নির্মাণ করেছে যৌথভাবে "ফিল্ম অস্ট্রেলিয়া" এবং Telewizja Polska। ১৯৯৫ সালে এটি সর্বপ্রথম সম্প্রচারিত হয়েছিল।

## বহিঃসংযোগ
* "Spellbinder" at IMDB
* "Spellbinder" at Telewizja Polska (official page)
* "Spellbinder" at TV Australia 
* "Spellbinder" fansite
* "Spellbinder" fansite

বিষয়শ্রেণী:অস্ট্রেলীয় শিশুতোষ টেলিভিশন ধারাবাহিক
বিষয়শ্রেণী:শিশুতোষ অ্যাডভেঞ্চার টেলিভিশন ধারাবাহিক
সূফী রক

**সূফী রক** পাকিস্তানি রক মিউজিকের একটি ধরন।
১৯৯৩ সালে নাদিম পারাচা এই নামটি উদ্ভাবন করেন। তিনিই রক ও সূফী সঙ্গীতের মাঝে সংযোগ ঘটান। সঙ্গীতের এই ধারা পাকিস্তানে খুবই জনপ্রিয়। শুধু জুনুন নয়, আরও অনেক ব্যান্ড এখন ই ধারার গান করে। বেশিরভাগ সূফী রক গাওয়া হয় উর্দু ভাষায়।

## আরও দেখুন
* পাকিস্তানি সংগীত
* পাকিস্তানি হিপ হপ
* পাকিস্তানি সংস্কৃতি
* রক এ্যান্ড রোল

বিষয়শ্রেণী:সঙ্গীতের ধারা
বিষয়শ্রেণী:রক সঙ্গীত
বিষয়শ্রেণী:রক সঙ্গীতের প্রকারভেদ
বিষয়শ্রেণী:সঙ্গীতের পাকিস্তানি ধরন
বিষয়শ্রেণী:সঙ্গীতের ভারতীয় ধরন
বিষয়শ্রেণী:রক সঙ্গীত ধারা
বিষয়শ্রেণী:পাকিস্তানে সুফিবাদ
ইখতিয়ারউদ্দিন গাজী শাহ

**ইখতিয়ারউদ্দীন গাজি শাহ** (১৩৪৯-১৩৫২) ছিলেন পূর্ব বঙ্গে সোনারগাঁয়ের সুলতান এবং সুলতান ফখরুদ্দিন মোবারক শাহের পুত্র ও উত্তরাধিকারী। তিনি তিন বছর ধরে বঙ্গদেশের সমগ্র পূর্বাঞ্চল ও দক্ষিণ-পূর্ব অংশে বিস্তৃত সোনারগাঁও রাজ্যে রাজত্ব করেন। ১৩৪০ খ্রিষ্টাব্দ থেকে চট্টগ্রাম সোনারগাঁও রাজ্যের অংশ ছিল কিন্তু গাজি শাহের রাজত্বের দ্বিতীয় বর্ষে (১৩৫০) আরাকানের রাজা চট্টগ্রাম দখল করেন। ১৩৫২ খ্রিষ্টাব্দে গাজি শাহ পশ্চিম বঙ্গের লখনৌতির সুলতান শামসুদ্দীন ইলিয়াস শাহের নিকট পরাজিত ও নিহত হন। এরূপে সোনারগাঁও ইলিয়াস শাহের অধিকারভুক্ত হয়। সুতরাং ইলিয়াস শাহ সারা বাংলার একমাত্র সুলতান হন।

## তথ্যসূত্র

বিষয়শ্রেণী:বাংলার শাসক
বিষয়শ্রেণী:দিল্লি সালতানাত
ইয়াহু! মেইল

**ইয়াহু! মেইল** একটি বিনামূল্যের ই-মেইল সেবা। কম্পিউটিং কোম্পানি ইয়াহু ইনকর্পোরেটেড এই সেবাটি নিয়ন্ত্রণ করে। ইয়াহু! মেইল পৃথিবীর সবচেয়ে জনপ্রিয় ওয়েবভিত্তিক ই-মেইল সেবাগুলির একটি। কমস্কোর-এর (comScore) দেয়া তথ্যমতে ১৯৯৭ সালে শুরু হওয়া এই সেবাটি পৃথিবীর দ্বিতীয় বৃহত্তম ওয়েবভিত্তিক ই-মেইল সেবাদানকারী। ২০১০ সালের নভেম্বর পর্যন্ত ইয়াহু মেইলের ২৭৩.১ মিলিয়ন ব্যবহারকারী ছিল।

এতে আছে শক্তিশালী স্প্যাম প্রোটেকশন, স্বয়ংক্রিয় ভাইরাস পরীক্ষণ এবং অসীম জায়গা। তবে এর খারাপ দিকগুলোর মধ্যে আছে ভারী ওয়েব ইন্টারফেস, ফ্রি একাউন্টে POP সাপোর্টের অভাব, এবং বিজ্ঞাপন বা এডের উপস্থিতি।

## ইমেইল ডোমেইনসমূহ

## তথ্যসূত্র

## বহিঃসংযোগ
* 


বিষয়শ্রেণী:ইমেইল ওয়েবসাইট
বিষয়শ্রেণী:ইয়াহু!
বিষয়শ্রেণী:ওয়েবমেইল
বিষয়শ্রেণী:ইউনিভার্সাল উইন্ডোজ প্ল্যাটফর্ম অ্যাপস
বিষয়শ্রেণী:১৯৯৭-এ প্রতিষ্ঠিত ইন্টারনেট সম্পত্তি
বিষয়শ্রেণী:অ্যান্ড্রয়েড (অপারেটিং সিস্টেম) সফটওয়্যার
বিষয়শ্রেণী:আইওএস সফটওয়্যার
বিষয়শ্রেণী:ওয়েব অ্যাপ্লিকেশন
অখিলবন্ধু ঘোষ

**অখিলবন্ধু ঘোষ** (২০ অক্টোবর ১৯২০ – ২০ মার্চ ১৯৮৮) ছিলেন বিখ্যাত বাঙালি সঙ্গীতশিল্পী। জন্ম কলকাতার ভবানীপুরে। তার পিতা বামনদাস ঘোষ, মাতা মণিমালা। তিনি সঙ্গীতের শিক্ষা নেন সংগীত গুরু কালিদাস গুহ, নিরাপদ মুখোপাধ্যায়, পণ্ডিত কে জি ঢেকন ও চিন্ময় লাহিড়ীর কাছে। বাংলা গানে তিনি এক নতুন মাত্রা সংযোজন করেছেন। বাংলা আধুনিক গানকে রাগাশ্রয়ী করার পিছনে তার অবদান অনেকখানি। 

## প্রাথমিক জীবন
অখিলবন্ধুর আদি বাড়ি নদিয়ার রানাঘাটের নিকটে হলেও আসলে তাঁরা বালির বিখ্যাত ঘোষ পরিবারের বংশধর। অখিলবন্ধুর চাকদায় মামাবাড়িতে মানুষ হন। মামা কালিদাস গুহ-র জন্যেই সঙ্গীতের প্রতি ঝোঁক। কলকাতার ভবানীপুরে চলে আসার পর থেকেই সঙ্গীতজীবনের সূচনা হয় তাঁর।

## গান
তার জনপ্রিয় গানের মধ্যে উল্লেখযোগ্য :
* *সেদিন চাঁদের আলো চেয়েছিলো জানতে*
* *পিয়াল শাখার ফাঁকে ওঠে*
* *তোমার ভুবনে ফুলের মেলা*
* *ও দয়াল বিচার কর*
* *ঐ যে আকাশের গায় দূরের বলাকারা ভেসে যায়*
* *কেন তুমি বদলে গেছ*
* *যেন কিছু মনে করোনা, কেউ যদি কিছু বলে*

## তথ্যসূত্র

বিষয়শ্রেণী:১৯২০-এ জন্ম
বিষয়শ্রেণী:১৯৮৮-এ মৃত্যু
বিষয়শ্রেণী:কলকাতা জেলার ব্যক্তি
বিষয়শ্রেণী:বাঙালি সঙ্গীতশিল্পী
বিষয়শ্রেণী:নদিয়া জেলার ব্যক্তি
বিষয়শ্রেণী:হিন্দুস্তানি সঙ্গীতশিল্পী
বিষয়শ্রেণী:ভারতীয় হিন্দু
বিষয়শ্রেণী:ভারতীয় পুরুষ সুরকার
বিষয়শ্রেণী:বাঙালি সঙ্গীতজ্ঞ
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:২০শ শতাব্দীর পুরুষ সঙ্গীতজ্ঞ
বিষয়শ্রেণী:কলকাতার সঙ্গীতশিল্পী
অশোক গুপ্ত (লেখক)

**অশোক গুপ্ত** (জন্ম: ১৯২৪ (?) - মৃত্যু: ৫ ফেব্রুয়ারি ১৯৯৫) বিখ্যাত রহস্য রোমাঞ্চ লেখক । তিনি বিক্রমাদিত্য ছদ্মনামে বই লিখতেন ।

অশোক গুপ্ত ঢাকায় পড়াশোনা করেছেন । কিছুদিন প্রেস ট্রাস্ট অফ ইন্ডিয়ায় সাংবাদিকতা করেছেন । তারপর ফরেন সার্ভিস পাস করে চাকরিতে যোগ দেন । অবসর গ্রহণের সময় প্যারিসের দূতাবাসে কর্মরত ছিলেন।

তার রচিত কয়েকটি গ্রন্থ :
* গ্রেট গ্যাম্বলার
* ইনফরমার
* মাকড়সার জাল
* মার্ডার অ্যাট মিড নাইট
* অপারেশন সার্চ লাইট
* বেইমান
* ডেডবডি
* স্পাই
* স্মাগলার
* সিক্রেট এজেন্ট
* স্পাই গেম
* ব্যাংক রবারি
* কল গার্ল স্পাই
* দূতাবাসের ইতিকথা
* স্বাধীনতার অজানা কথা

ছোটদের জন্য তার কয়েকটি গ্রন্থ:
* ফতেনগরের লড়াই
* অডিসিয়াস

## তথ্যসূত্র

বিষয়শ্রেণী:বাঙালি ঔপন্যাসিক
বিষয়শ্রেণী:২০শ শতাব্দীর বাঙালি
বিষয়শ্রেণী:বাঙালি লেখক
আঁদ্রে কার্তেস

**আঁদ্রে কার্তেস** (হাঙ্গেরীয় ভাষায়: André Kertész) (২রা জুলাই, ১৮৯৪ - ২৮শে সেপ্টেম্বর, ১৯৮৫) হাঙ্গেরিতে জন্মগ্রহণকারী আলোকচিত্রগ্রাহক। তিনি আলোকচিত্র কম্পোজিশনে বিশেষ অবদান এবং ফটো রচনার প্রতিষ্ঠা ও উন্নয়নের জন্য বিখ্যাত হয়েছেন। দীর্ঘ কর্মজীবনের প্রথম দিকে কয়েকটি কারণে তিনি বিশেষ পরিচিতি লাভ করতে পারেন নি। কারণগুলোর মধ্য ছিল, সে সময়ের প্রচলিত প্রথা বাদ দিয়ে ভিন্নরকম ক্যামেরা অ্যাঙ্গেলের ব্যবহার এবং ছবি তোলার নিজস্ব ধরন ত্যাগ করার প্রতি অনীহা। অবশ্য কর্ম জীবনের শেষ দিকেও মনে করতেন, তার যোগ্যতার যথেষ্ট আন্তর্জাতিক স্বীকৃতি তিনি পাননি। অবশ্য বর্তমানে তাকে ফটো সাংবাদিকতার ইতিহাসে অন্যতম সেরা ব্যক্তি হিসেবে স্বীকৃতি দেয়া হয়।  সামগ্রিক আলোকচিত্র শিল্পের ইতিহাসেও তিনি অন্যতম স্থান দখল করে আছেন।

পরিবারের সবাই চাইতেন কার্তেস শেয়ার বেচা-কেনার কাজ করুক। কিন্তু তিনি সেই তখন থেকেই আলোকচিত্রের দিকে ঝুঁকে পড়েন। নিজেই অনেক কিছু শিখেছেন। তার প্রাথমিক আলোকচিত্রগুলো বিভিন্ন সাময়িকীতে প্রকাশিত হয়েছিল। জীবনের অনেকটা সময়ই তার ছবি এভাবে প্রকাশিত হয়েছে। অবশ্য শেষ দিকে তিনি এর জন্য অর্থগ্রহণ ছেড়ে দিয়েছিলেন। পরিবারের ইচ্ছার বিরুদ্ধেই তিনি প্রথম বিশ্বযুদ্ধে যোগ দেন এবং ১৯২৫ খ্রিষ্টাব্দে প্যারিসে চলে যান। সেখানে অভিবাসীদের শিল্প চাহিদা মেটানো এবং উপাত্ত আন্দোলনে যুক্ত হয়ে পড়েন। এ কাজে সফলতাও অর্জন করেন। দ্বিতীয় বিশ্বযুদ্ধের চাপে তাকে ফ্রান্স ত্যাগ করে যুক্তরাষ্ট্রে চলে যেতে হয়। সেখানে জীবন চালাতে তাকে বেশ কষ্ট করতে হয়েছিল। আয়ের অন্যতম উৎস ছিল ছবি বিক্রয় । তার ছবির উপযুক্ত স্বীকৃতি না-দেয়ায় বেশ কয়েকজন সম্পাদকের সাথে তার মনোমালিন্যও হয়েছিল। ১৯৪০ ও ১৯৫০-এর দশকে সাময়িকীতে ছবি দেয়া ছেড়ে আন্তর্জাতিক অঙ্গনে প্রবেশ করেন। তার ছবিগুলো দেশে-বিদেশে বেশ প্রশংসা অর্জন করে। অনেক আন্তর্জাতিক পুরস্কার পান। তারপরও তিনি মনে করতেন, মেধার উপযুক্ত স্বীকৃতি পাননি। এই ধারণা নিয়েই তিনি মৃত্যুবরণ করেছেন। তার ছবিগুলো কোন সময়ে কোথায় সবচেয়ে জনপ্রিয় ছিল তার উপর ভিত্তি করে তার কর্মজীবনকে চার ভাগে ভাগ করা হয়। এগুলো হচ্ছে: হাঙ্গেরীয় যুগ, ফরাসি যুগ, মার্কিন যুগ এবং আন্তর্জাতিক যুগ (জীবনের শেষ দিকে)।

## তথ্যসূত্র

## বহিঃসংযোগ
* André Kertész: Life and Its Juxtapositions - জীবনী এবং কাজের উদাহরণ
* André Kertész: Seven Decades - গেটি সেন্টার
* André Kertész  - ন্যাশনাল আর্ট গ্যালারি, ওয়াশিংটন
* গেটি মিউজিয়াম থেকে তার জীবনী

বিষয়শ্রেণী:আলোকচিত্রশিল্পী
বিষয়শ্রেণী:হাঙ্গেরীয় ইহুদি
বিষয়শ্রেণী:হাঙ্গেরীয়-মার্কিন
বিষয়শ্রেণী:ফটো সাংবাদিক
বিষয়শ্রেণী:প্যারিসের লেখক
বিষয়শ্রেণী:ইহুদি শিল্পী
বিষয়শ্রেণী:১৮৯৪-এ জন্ম
বিষয়শ্রেণী:১৯৮৫-এ মৃত্যু
বিষয়শ্রেণী:মার্কিন আলোকচিত্র সাংবাদিক
ওয়ানগালা

**ওয়ানগালা** () উত্তর-পূর্ব ভারতের মেঘালয় অঙ্গরাজ্য ও বাংলাদেশের বৃহত্তর ময়মনসিংহ অঞ্চলে বসবাসকারী গারো জাতির লোকদের প্রধান ধর্মীয় ও সামাজিক উৎসব। এটি ওয়ান্না নামেও পরিচিত। প্রতি বছর সেপ্টেম্বর থেকে ডিসেম্বর মাসে গারো পাহাড়ে এই উৎসব পালিত হয়। ফসল তোলার এই উৎসবে সূর্যদেবতা ও দেবী মিসি এবং সালজং-এর উদ্দেশ্যে উৎসর্গ করা হয়। উৎসবটি শীতকালের প্রারম্ভ নির্দেশ করে।

## আচার

থাম্ব|250px|একটি ওয়ানগালা নৃত্যের দৃশ্য
ওয়ানগালা উৎসব একশ ঢোলের উৎসব নামেও পরিচিত। সাধারণত দুইদিন ধরে উৎসব চলে। কখনও কখনও এক সপ্তাহ ধরেও এটি চলতে পারে। উৎসবের প্রথম দিনে গোত্রপ্রধানের ঘরে রাগুলা নামের অনুষ্ঠান পালিত হয়। উৎসবের দ্বিতীয় দিন কাক্কাত নামে পরিচিত। এই দিন ছোট বড় সবাই রঙবেরঙের পোশাক ও পাখির পালক মাথায় দিয়ে লম্বা ডিম্বাকৃতি ঢোলের তালে তালে নাচে। এই দিন হল বিনোদনের দিন। সারা গারো পাহাড় ঢোলের শব্দে মুখরিত হয়ে ওঠে। পুরুষ ও নারীরা দুইটি আলাদা সারি গঠন করে এবং নাচের তালে তালে এগিয়ে যান। সাথে থাকে মহিষের শিঙে বানানো এক ধরনের আদিম বাঁশির সুর।

ওয়াংগালা উৎসব মেঘালয় ও বাংলাদেশের গারোদের সংস্কৃতির সংরক্ষণে ও প্রচারে বিশেষ ভূমিকা পালন করে।এটি জনপ্রিয় একটি উৎসব।

## তথ্যসূত্র

বিষয়শ্রেণী:গারো উৎসব
বিষয়শ্রেণী:ভারতের উৎসব
বিষয়শ্রেণী:বাংলাদেশের উৎসব
বিষয়শ্রেণী:নবান্ন উৎসব
বিষয়শ্রেণী:মেঘালয়ের সংস্কৃতি
বিষয়শ্রেণী:মেঘালয়ের দর্শনীয় স্থান
বিষয়শ্রেণী:সেপ্টেম্বর উদ্‌যাপন
বিষয়শ্রেণী:নভেম্বর উদ্‌যাপন
বিষয়শ্রেণী:ডিসেম্বর উদ্‌যাপন
বিষয়শ্রেণী:ভারতের হিন্দু উৎসব
টেরি জর্জ

**টেরি জর্জ** (জন্ম: ২০শে ডিসেম্বর, ১৯৫২) আয়ারল্যান্ডীয় চলচ্চিত্র পরিচালক ও চিত্রনাট্যকার। তার জন্ম এবং বেড়ে উঠা বেলফাস্টে। তার অনেকগুলোই ছবিই উত্তর আয়ারল্যান্ডের সমস্যা নিয়ে।

উত্তর আয়ারল্যান্ড নিয়ে করা ছবিগুলো হচ্ছে *দ্য বক্সার, সাম মাদার্‌স সন*, এবং *ইন দ্য নেই অফ দ্য ফাদার*। তার একটি বিখ্যাত সিনেমা হল হোটেল রুয়ান্ডা। রুয়ান্ডার গণহত্যা নিয়ে করা এই ছবিটি তিনটি ক্ষেত্রে অস্কার মনোনয়ন লাভ করেছিল। তিনি নিজে সেরা মৌলিক চিত্রনাট্যের জন্য মনোনয়ন লাভ করেছিলেন। অবশ্য জয়ী হতে পারেননি।

তিনি উত্তর আয়ারল্যান্ডের কাউন্টি ডাউন এবং মার্কিন যুক্তরাষ্ট্রের নিউ ইয়র্ক এই দুই স্থানেই পালা করে থাকেন।

## চলচ্চিত্রসমূহ
* The Boxer - রচনা
* In the Name of the Father - চিত্রনাট্যকার ও সহকারী পরিচালক
* Some Mother's Son - পরিচালনা ও চিত্রনাট্য
* Hart's War - চিত্রনাট্য
* হোটেল রুয়ান্ডা - পরিচালনা ও চিত্রনাট্য
* Reservation Road - পরিচালনা

## বহিঃসংযোগ
* 

বিষয়শ্রেণী:আয়ারল্যান্ডীয় চিত্রনাট্যকার
বিষয়শ্রেণী:আয়ারল্যান্ডীয় চলচ্চিত্র পরিচালক
বিষয়শ্রেণী:১৯৫২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:কুইন্স ইউনিভার্সিটি বেলফাস্টের প্রাক্তন শিক্ষার্থী
দারুচিনি দ্বীপ (উপন্যাস)

**দারুচিনি দ্বীপ** জনপ্রিয় ঔপন্যাসিক হুমায়ূন আহমেদ এর শুভ্রকে নিয়ে লেখা উপন্যাসগুলোর মধ্যে অন্যতম। এটি একটি বহুল পঠিত উপন্যাস। ১৯৯১ সালের একুশে বই মেলায় অনুপম প্রকাশনী হতে প্রথম প্রকাশিত হয়।

## কাহিনী সংক্ষেপ
উপন্যাসে কানাবাবা নামে খ্যাত শুভ্র এবং তার বন্ধু-বান্ধবরা প্রবাল দ্বীপ সেন্ট মার্টিনে যাওয়ার আয়োজন করে। পুরো উপন্যাসটিতে শুধু তাদের সমুদ্রে যাওয়ার আয়োজন এবং না যেতে পারার আশঙ্কাটুকুই বর্ণিত হয়েছে। কিন্তু উপন্যাসটির শেষ পর্যন্ত তারা সমুদ্রে যেতে পারেনি। উপন্যাস শেষ হয় এর পাত্র-পাত্রীদের সমুদ্রযাত্রার উদ্দেশ্যে ট্রেনে চড়ার দৃশ্য দিয়ে। লেখকের ভাষায়, তিনি এই উপন্যাসে তার পাত্র-পাত্রীদেরকে সমুদ্রে নিয়ে যেতে পারেননি, তার কারণ তিনি নিজেই তখনও সমুদ্রে যাননি। পরবর্তীতে অবশ্য তিনি **দারুচিনি দ্বীপ** এর দ্বিতীয় খন্ড রূপালী দ্বীপ রচনা করেন, যেখানে তাদের মিশন দারুচিনি দ্বীপ পূর্ণতা লাভ করে।
## অভিযোজন
**দারুচিনি দ্বীপ** উপন্যাসটি নিয়ে ২০০৭ সালে অভিনেতা এবং নির্মাতা তৌকির আহমেদ ইমপ্রেস টেলিফিল্ম থেকে একই শিরোনামে *[[দারুচিনি দ্বীপ (চলচ্চিত্র)|দারুচিনি দ্বীপ]]* চলচ্চিত্র নির্মাণ করেন। এতে **শুভ্র** চরিত্রে অভিনয় করেন চিত্রনায়ক রিয়াজ এবং নায়িকা জরীর চরিত্রে অভিনয় করেন **লাক্স-চ্যানেল আই সুপারস্টার** ২০০৬ মম। চলচ্চিত্রটি হুমায়ূন আহমদকে ঐ বছর শ্রেষ্ঠ চিত্রনাট্যকার হিসেবে জাতীয় চলচ্চিত্র পুরস্কার এনে দেয়
## তথ্যসূত্র

## বহিঃসংযোগ
গুডরিডসে দারুচিনি দ্বীপ

বিষয়শ্রেণী:১৯৯১-এর উপন্যাস
বিষয়শ্রেণী:বাংলা ভাষার উপন্যাস
বিষয়শ্রেণী:১৯৯১-এর বাংলাদেশী উপন্যাস
বিষয়শ্রেণী:বাংলা ভাষার বাংলাদেশী উপন্যাস
বিষয়শ্রেণী:চলচ্চিত্রে অভিযোজিত বাংলাদেশী উপন্যাস
বিষয়শ্রেণী:হুমায়ূন আহমেদের উপন্যাস
টুট্‌সি

থাম্ব|<center> (১৯০৪)</center>
**টুট্‌সি** মধ্য আফ্রিকার একটি জাতিগোষ্ঠী যারা মূলত রুয়ান্ডা ও বুরুন্ডি-তে বাস করে। এই অঞ্চলে বসবাসকারী তিনটি বৃহৎ জাতিগোষ্ঠীর একটি হল টুট্‌সি জাতি। অন্য দুটি হল হুটু ও টোয়া। হিউমান রাইট্‌স ওয়াচ নামের মানবাধিকার সংস্থার একটি প্রতিবেদনে বলা হয়েছে ১৯৯৪ সালে রুয়ান্ডার গণহত্যায় টুট্‌সিদের ৭৭% মানুষকে মেরে ফেলা হয়েছিল। বর্তমানে রুয়ান্ডার ক্ষমতায় টুট্‌সিরাই আছে। কিন্তু তারা নিজেদেরকে টুট্‌সি হিসেবে আলাদা পরিচয় দেয় না।

## বহিঃসংযোগ
* Rwanda history
* A personal note by a Tutsi academic
* A case study of the conflict between Tutsi and Hutu
* A traveler learns about the Hutu and Tutsi conflict and reflects on it
* The International Criminal Tribunal for Rwanda (the status and judgments of all cases before the ICTR are available here)

বিষয়শ্রেণী:আফ্রিকার জাতিগোষ্ঠী
বিষয়শ্রেণী:রুয়ান্ডার গণহত্যা
লা এন

***লা এন*** () মাতিয়ো কাসোভিৎস পরিচালিত চলচ্চিত্র। ইংরেজিভাষী দেশগুলোতেও এটি ফরাসি নামে মুক্তি পেয়েছিল। ১৯৯৫ সালে মুক্তিপ্রাপ্ত এই ছবিতে আধুনিক ফ্রান্সে আত্মপরিচয় সংকটের বিষয়টি অতি সুন্দরভাবে ফুটে উঠেছে। প্যারিসের তিন কিশোর বন্ধুর জীবন সংগ্রাম নিয়েই এর কাহিনী। পুরো ছবিটা এক দিনের ঘটনা নিয়ে। এক দিন সকাল ১০:৩৮ এ শুরু হয়ে পরদিন সকাল ৬:০১ মিনিটে শেষ হয়।

## চরিত্রসমূহ
* ভাঁসঁ কাসেল - ভাঁজ (ইহুদি)
* উবের কোঁদে - উবের (কৃষ্ণাঙ্গ বক্সার ও মাদক ব্যবসায়ী)
* সাইদ তাগমোই - সাইদ (আরব)

## প্রতিক্রিয়া
*লা এন* প্রায় সবার কাছ থেকেই প্রশংসা পেয়েছে। রটেন টম্যাটোস-এ ১৩টি রিভিউয়ের প্রতিটিতেই প্রশংসা করা হয়েছে। সে হিসেবে সেখানে ছবিটির রেটিং দাড়িয়েছে ১০০%। আর রটেন টম্যাটোসের ব্যবহারকারীদের রেটিং হচ্ছে ১০ এর মধ্যে ৮.১।

## পুরস্কারসমূহ
* সেরা পরিচালক (কান চলচ্চিত্র উৎসব) - মাতিয়ো কাসোভিৎস
* সেরা সম্পাদনা (সেজার পুরস্কার) - মাতিয়ো কাসোভিৎস ও স্কট স্টিভেনসন
* সেরা চলচ্চিত্র (সেজার পুরস্কার) - মাতিয়ো কাসোভিৎস
* সেরা প্রযোজক (সেজার পুরস্কার) - Christophe Rossignon
* সেরা কিশোর চলচ্চিত্র (ইউরোপিয়ান ফিল্ম অ্যাওয়ার্ডস) - মাতিয়ো কাসোভিৎস
* সেরা বিদেশী ভাষার চলচ্চিত্র (ফিল্ম ক্রিটিক্‌স সার্কেল অফ অস্ট্রেলিয়া অ্যাওয়ার্ড)
* সেরা পরিচালক (লুমিয়ের পুরস্কার) - মাতিয়ো কাসোভিৎস
* সেরা চলচ্চিত্র (লুমিয়ের পুরস্কার) - মাতিয়ো কাসোভিৎস

## তথ্যসূত্র

## বহিঃসংযোগ
* 
* Independent take on the feature film
* Review of ''La Haine'' by ''Films de France''
* Stanford University Review 
* ''Working Class France..." POV by Matthieu Kassovitz about the 2005 riots in France

বিষয়শ্রেণী:১৯৯৫-এর চলচ্চিত্র
বিষয়শ্রেণী:১৯৯৫-এর অপরাধ নাট্য চলচ্চিত্র
বিষয়শ্রেণী:১৯৯৫-এর স্বাধীন চলচ্চিত্র
বিষয়শ্রেণী:১৯৯০-এর দশকের ফরাসি ভাষার চলচ্চিত্র‎
বিষয়শ্রেণী:ফরাসি সাদাকালো চলচ্চিত্র
বিষয়শ্রেণী:ফরাসি ভাষার চলচ্চিত্র
বিষয়শ্রেণী:প্যারিসের পটভূমিতে চলচ্চিত্র
বিষয়শ্রেণী:হুড চলচ্চিত্র
বিষয়শ্রেণী:জাতি ও জাতিসত্তা সম্পর্কিত চলচ্চিত্র
বিষয়শ্রেণী:শ্রেষ্ঠ চলচ্চিত্র বিভাগে লুমিয়ের পুরস্কার বিজয়ী
বিষয়শ্রেণী:শ্রেষ্ঠ চলচ্চিত্র বিভাগে সেজার পুরস্কার বিজয়ী
বিষয়শ্রেণী:প্যারিসে ধারণকৃত চলচ্চিত্র
বিষয়শ্রেণী:ফরাসি স্বাধীন চলচ্চিত্র
বিষয়শ্রেণী:স্টুডিওক্যানেলের চলচ্চিত্র
হুটু

থাম্ব|আফ্রিকার গ্রেট লেক এলাকায় বসবাসকারী হুটু জাতিগোষ্ঠী
**হুটু**  (ইংরেজি ভাষায়: Hutu) একটি জাতিগোষ্ঠী যারা মধ্য আফ্রিকার গ্রেট লেক এলাকায় বসবাস করে। এ জনগোষ্ঠীর লোকজন প্রধানত রুয়ান্ডা, পূর্ব ডেমোক্রাটিক রিপাবলিক অব কঙ্গো ও বুরুন্ডি-তে বাস করে। এরা আবাহুটু নামেও পরিচিত।

## বহিঃসংযোগ
* Information on the Army for the Liberation of Rwanda (Armée pour la libération du Rwanda), FAS.org
* Living with Rwanda's Hutu Rebels, BBC

বিষয়শ্রেণী:আফ্রিকার জাতিগোষ্ঠী
মাতিয়ো কাসোভিৎস

**মাতিয়ো কাসোভিৎস** (); ; জন্ম: ৩রা এপ্রিল ১৯৬৭) ফরাসি চলচ্চিত্র পরিচালক, প্রযোজক, অভিনেতা এবং চিত্রনাট্যকার। তিনি চলচ্চিত্র প্রযোজনা কোম্পানি এমএনপি এন্টারপ্রাইজের প্রতিষ্ঠাতা। তিনি *[[লা এন]]* (১৯৯৫) চলচ্চিত্রের জন্য শ্রেষ্ঠ পরিচালক বিভাগে কান চলচ্চিত্র উৎসব পুরস্কার অর্জন করেন। এছাড়া তিনি তিনটি সেজার পুরস্কার অর্জন করেছেন - *র‍্যগার্দ লে অম তোম্বে* (১৯৯৪)-এর জন্য সেরা উদীয়মান অভিনেতা এবং *লা এন* (১৯৯৫)-এর জন্য শ্রেষ্ঠ চলচ্চিত্র ও সেরা চিত্রসম্পাদনার পুরস্কার।

## প্রারম্ভিক জীবন
কাসোভিৎস ১৯৬৭ সালের ৩রা আগস্ট পারির ইল-দ্য-ফ্রঁসে জন্মগ্রহণ করেন। তার পিতা পিতের কাসোভিৎস একজন পরিচালক ও লেখক এবং মাতা শঁতাল রেমি একজন চলচ্চিত্র সম্পাদক। তার মাতা ফরাসি ক্যাথলিক এবং তার পিতা হাঙ্গেরীয় ইহুদি যিনি ১৯৫৬ সালের হাঙ্গেরীয় বিপ্লবের সময় ফ্রান্সে পালিয়ে এসেছিলেন। মাতিয়ো নিজেকে "ইহুদি নন কিন্তু ইহুদি হাস্যরসের মধ্যে বেড়ে ওঠা" বলে বর্ণনা করেন।

## পরিচালিত পূর্ণদৈর্ঘ্য চলচ্চিত্রসমূহ
thumb|right|মাতিয়ো কাসোভিৎস
* ২০০৯ - Rebellion (ঘোষিত)
* ২০০৮ - Babylon A.D. (নির্মাণোত্তর)
* ২০০৩ - Gothika
* ২০০১ - অ্যামেলি
* ২০০০ - Les rivières pourpres (The Crimson Rivers)
* ১৯৯৭ - Assassin(s)
* ১৯৯৫ - লা এন (ঘৃণা)
* ১৯৯৩ - Métisse (Café au lait)

## তথ্যসূত্র

## বহিঃসংযোগ
* প্রাতিষ্ঠানিক ওয়েবসাইট
* 

বিষয়শ্রেণী:১৯৬৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২০শ শতাব্দীর ফরাসি অভিনেতা
বিষয়শ্রেণী:২১শ শতাব্দীর ফরাসি অভিনেতা
বিষয়শ্রেণী:প্যারিসের অভিনেতা
বিষয়শ্রেণী:ফরাসি চলচ্চিত্র অভিনেতা
বিষয়শ্রেণী:ফরাসি চলচ্চিত্র পরিচালক
বিষয়শ্রেণী:ফরাসি চলচ্চিত্র প্রযোজক
বিষয়শ্রেণী:ফরাসি চলচ্চিত্র সম্পাদক
বিষয়শ্রেণী:ফরাসি টেলিভিশন অভিনেতা
বিষয়শ্রেণী:ফরাসি পুরুষ চিত্রনাট্যকার
বিষয়শ্রেণী:ফরাসি ভাষার চলচ্চিত্র পরিচালক
বিষয়শ্রেণী:শ্রেষ্ঠ পরিচালক বিভাগে কান চলচ্চিত্র উৎসব পুরস্কার বিজয়ী
বিষয়শ্রেণী:শ্রেষ্ঠ পরিচালক বিভাগে লুমিয়ের পুরস্কার বিজয়ী
বিষয়শ্রেণী:সেজার পুরস্কার বিজয়ী
বিষয়শ্রেণী:ফরাসি চিত্রনাট্যকার
ড্রাগনভ

**এস ভি ডি** (রাশিয়ান: Снайперская винтовка Драгунова, ইংরেজি: Snayperskaya Vintovka Dragunova, বাংলা: স্নেয়পারসকায়া ভিনটভকা ড্রাগনভা), **ড্রাগনভ স্নাইপার রাইফেল** সোভিয়েত ইউনিয়নে তৈরি ৭.৬২ এমএম স্নাইপার রাইফেল।

## ইতিহাস, উন্নয়ন কর্মকাণ্ড
ইভজেনি ড্রাগনভের ডিজাইনকৃত এই রাইফেল পুঙ্খানুরূপে বিভিন্ন কর্মপরিবেশে পরীক্ষার পর ১৯৬৩ সালে সোভিয়েত সেনা বাহিনীতে গৃহীত হয়। ১৯৬৪ সাল হতে ইজমাশ-এ এর উৎপাদন শুরু হয়। এসভিডি এরপর হতে অত্যাবশ্যকীয় স্কোয়াড সাপোর্ট অস্ত্র হিসাবে ওয়ারশো প্যাক্ট-সহ বিভিন্ন দেশে ব্যবহৃত হয়ে আসছে। চীন(টাইপ-৭৯,টাইপ-৮৫), ইরান এবং ইরাকে(আল কাদিশিয়াহ) এর অনুমোদিত উৎপাদন হয়।
এসভিডি ড্রাগনভ শর্ট-স্ট্রোক গ্যাস পিস্টনবিশিষ্ট সেমি-অটোমেটিক গ্যাসচালিত রাইফেল। রাইফেলটিতে দুই পিস্টনের গ্যাস রেগুলেটর রয়েছে। চেকার প্যাটার্ণে ডাবল স্ট্যাকবিশিষ্ট কার্টিজের ধারণক্ষমতা ১০ রাউন্ড। 
নিখুঁত লক্ষভেদের জন্য বিশেষ কার্টিজ ব্যবহার করা হয়। ভি. এম. সেবেলনিকভ, পি. পি. সাজনভ, ভি. এম. ভরিয়ানিনভ কর্তৃক উদ্ভাবিত 7N1 রাউন্ডে রয়েছে বায়ু পকেটসহ বাইরের স্টিলের আবরণ, দস্তার শীর্ষভাগ ও ইস্পাতের অর্ন্তভাগ। পরে ১৯৯৯ সালে এটি 7N14 দ্বারা পরিবর্তণ করা হয়। ১৫১ গ্রেণের ৮৩০ মিটার/সেকেন্ড গতিসম্পন্ন এই রাউন্ডে দস্তার অর্ন্তভাগ রয়েছে। রাইফেলটিতে ট্রেসার বা বর্মবিদ্ধংসী আগ্নেয় রাউন্ড ব্যবহার করা যেতে পারে। 
এসভিডি’র ব্যারেলের মাথায় ফ্লাশ সাপ্রেসর রয়েছে। ব্যারেলের বোর মরিচা প্রতিরোধের জন্য ক্রোমিয়াম আচ্ছাদিত। এর টুইস্ট রেট ৩২০মিলিমিটার। ব্যারেলের সম্পূর্ণ দৈর্ঘ্য রাইফেল্ড নয়। টুইস্ট রেট পরে ২৪০ মিলিমিটারে কমানো হয়, এতে বুলেটের লক্ষভেদের ক্ষমতা ও গতি কমলেও ট্রেসার বা বর্মবিদ্ধংসী আগ্নেয় রাউন্ড ব্যবহারের সুযোগ সৃষ্টি হয়। এই ধরনের বুলেটের ভারসাম্য রক্ষাতে কম টুইস্ট রেট দরকার।

## সংস্করণসমূহ
		
## ব্যবহারকারী
 [thumb|right|পিএও-১ এর র্যা4টিকল। এটি একটি রোমানিয়ান [আই সাইট|সাইট, এর র্যাtটিকল তেজস্ক্রিয় ট্রিটিয়াম দ্বারা আলোকিত।নিচে বামে রেঞ্জ ফাইন্ডার, মাঝে বুলেট ড্রপের জন্য শেভরন এবং ডানে বামে উইন্ডেজের জন্য স্টেডিয়া মার্ক]]।
* 
* 
* 
* 
*  - বাংলাদেশ সেনাবাহিনীর প্রধান স্নাইপার রাইফেল।
* 
* 
*  - নোরিনকো নির্মিত কপি টাইপ-৭৯। টাইপ-৮৫ বাণিজ্যিক সংস্করণ।
* 
*  - ৭.৬২ ‘’টিকেআভি ড্রাগনভ’’, । এর পুরো নাম ফিনিশ: ‘tarkkuuskivääri henkilömaaleja vastaan’, উচ্চারণ: তারকুসকিভারি হেনকিলোমালিজা ভাস্তান অর্থাৎ সকল কাজে ব্যবহার উপযোগী প্রিসিশন রাইফেল । 
* 
*  - ‘’’ড্রাগনভ এসভিডি৫৯’’’ নামে পরিচিত।
*  - নাকজির 
*  - আল কাদিশিয়াহ
* 
* 
*  - এসডব্লিউডি, এসডব্লিউডি-এম।
*  
* 
*  - তুর্কি গ্যান্ডআর্মিতে ব্যবহৃত হয়।
* 
* 
*  
* 
* 
* 
* 

## তথ্যসূত্র


## বহিঃসংযোগ
* ড্রাগনভ.নেট

বিষয়শ্রেণী:রাশিয়ার অস্ত্র
বিষয়শ্রেণী:স্নাইপার রাইফেল
সার্কিটলজিক্স

**সার্কিটলজিক্স** () একটি ইলেকট্রনিক সার্কিট সিমুলেটর যা *স্পাইস*-এর মাধ্যমে অসংখ্য ইলেকট্রনিক ডিভাইস, মডেল সহকারে সিমুলেশনে সক্ষম। এর গ্রাফিক্যাল ইন্টারফেস নতুন ব্যবহারকারীদের জন্য সহজবোধ্য এবং ফলে এতে এনালগ ও ডিজিটাল সার্কিট অঙ্কন, পরিবর্ধন, সিমুলেশন সহজে করা যায়। এর স্টুডেন্ট ভার্সন বিনামূল্যে সংগ্রহ করা সম্ভব।

সার্কিটলজিক্স তৈরি করেন ড. কলিন সিম্পসন, যিনি কানাডার টরেন্টোর জর্জ ব্রাউন কলেজের অধ্যাপক এবং জন স্কিনার (কম্পিউটার প্রোগ্রামার)। সফটওয়্যারটি ইলেকট্রনিক সার্কিট সিমুলেশন টুল হিসেবে জর্জ ব্রাউন কলেজের *ইলেকট্রনিকস ডিসটেন্ট এডুকেশন প্রোগ্রামে* ব্যবহৃত হয়, যা ৩৭টি দেশে ১০,০০০ এর বেশি শিক্ষার্থী বিশিষ্ট বিশ্বের সবচেয়ে বড় ইলেকট্রনিকস প্রোগ্রাম।

## পেশাদারী সংস্করণ
সার্কিটলজিক্স প্রো–তে ৭,০০০ বেশি ডিভাইস মডেল এবং ৮টি ভার্চুয়াল ইন্সট্রুমেন্ট রয়েছে। এতে আছে *৩ ডি ল্যাব*। ৩ ডি ল্যাব-এ বিভিন্ন যন্ত্রাংশ ত্রি-মাত্রিকরূপে দেখা সম্ভব, ফলে নতুন শিক্ষার্থীর ইলেকট্রনিকস সম্পর্কে জ্ঞান লাভ সহজতর হয়। এতে ভার্চুয়াল কম্পনেন্ট হিসেবে আছে ব্যাটারী, সুইচ, মোটর, বাতি, রোধ(রেজিস্টর), আবেশক (ইনডাক্টর), ধারক (ক্যপাসিটর) এবং ইন্সট্রুমেন্ট হিসেবে রয়েছে অসিলোস্কোপ, সিগন্যাল জেনারেটর, ফ্রিকোয়েন্সি কাউন্টার প্রভৃতি।

## কম্পনেন্ট লাইব্রেরি
পাঠাগারের অন্তর্ভুক্ত উপাদান:
; অর্ধপরিবাহী: অর্ধপরিবাহী রোধক এবং ধারক, ডায়োড, Schottky এবং জেনার ডায়োড, Bridge rectifiers, Varactor
; ডিসপ্লে, নির্দেশক, সুইচ: এলইডি, ৭-সেগমেন্ট এলইডি, হেক্স ডিসপ্লে, হেক্স কী, লজিক এলইডি, NC push-button, NO push button, SPDT PB, Piezo buzzer, Pulser, Latch coil, Polar latch, Rocket, SCOPE, Stepper, Stoplight, Window
; ডিজিটাল প্রিমিটিভস: গেটস, ডি মর্গান symboled gates, buffers, inverters, flip-flops
; ডিজিটাল আইসি: ১কি আরএএম, 32x8 PROM, complete selection of 40xx, 41xx, 45xx, 47xx, 74xxx আইসি সমূহ
; রেখাকৃতি আইসি: Op Amps, Comparators, টাইমারস, Buffers, সিডিএস, Modulators, A/D converters & D/A converters, PLL, VCO
; ট্রানজিস্টর, এফইটি: BJT, IGBT, UJT, PUT, MESFET, মসফেট, Darlington transistor
; Relays: Control relay, SPST, DPDT, Individual contacts and coils (enable creation of any relay)
; সরবরাহ, উৎস: ব্যাটারি, ভোল্টেজ টার্মিনাল, Signal generator, I উৎস, V উৎস, I->I উৎস, V->I উৎস, I->সুইচ,V->সুইচ, I->V উৎস, V->V উৎস
; Math devices: A wide variety of devices for manipulating quantities
; Miscellaneous Devices: Crystals, Fuses, ট্রান্সফরমার, DC Motor, F-V & V-F converters
; Transmission lines: Lossless, Lossy, and Uniform Distributed RC
; Vacuum Tubes: 12AU7, 12AX7, 5879, 6L6GC, 6SN7, 7199P, 7199T
; যন্ত্রসমূহ: Oscilloscope, Digital Multimeter, Bode plotter, Curve tracer, Data Sequencer, Signal generator, Logic analyzer, Logic probe, Logic Pulser
; Simulation Controls: Initial Condition and Nodeset devices
; Miscellaneous: Optoisolators, Photodiodes, Voltage regulators, References, SCRs, Triacs

## তথ্যসূত্র

## বহিঃসংযোগ
* সার্কিটলজিক্স ওয়েবসাইট - www.CircuitLogix.com
* ইলেকট্রনিক্স ডিসটেন্ট এডুকেশন প্রোগ্রাম - www.ETcourse.com

বিষয়শ্রেণী:ইলেকট্রনিক ডিজাইন অটোমেশন সফটওয়্যার
বিষয়শ্রেণী:ইলেকট্রনিক সার্কিট সিমুলেটর
বিষয়শ্রেণী:সিমুলেশন সফটওয়্যার
বিষয়শ্রেণী:সিমুলেশন প্রোগ্রামিং ভাষাসমূহ
নীতীন বসু

**নীতীন বসু** (জন্ম:২৬ এপ্রিল ১৮৯৭ - মৃত্যু:১৪ এপ্রিল ১৯৮৬) একজন বিখ্যাত চলচ্চিত্র পরিচালক। তিনি ১৯৭৭ সালে দাদাসাহেব ফালকে পুরস্কার এ ভূষিত হন।

## প্রথম জীবন
নীতীন বসুর আদি নিবাস বর্তমান বাংলাদেশের কিশোরগঞ্জের জয়সিদ্ধিতে। তার পিতা কুন্তলীনখ্যাত সুগন্ধ ব্যবসায়ী হেমেন্দ্রমোহন বসু, বিখ্যাত ব্রাহ্ম সমাজ নেতা আনন্দমোহন বসুর ভাইপো। মা মৃণালিনী বসু ছিলেন কিশোরগঞ্জের মসুয়ার বিখ্যাত রায়চৌধুরী পরিবারের কন্যা, শিশু সাহিত্যিক উপেন্দ্রকিশোর রায়চৌধুরীর ছোটবোন ও সুকুমার রায়ের পিসি।

নীতীন বসু ১৯২২ খ্রিষ্টাব্দে ইংরেজি বিষয়ে প্রথম হয়ে ম্যাট্রিক পরীক্ষায় উত্তীর্ণ হন। এরপর তিনি বিএসসিতে ভর্তি হলেও পরীক্ষায় দেননি। তার পিতা হেমেন্দ্রমোহনের ক্যামেরা প্রজেক্টরের ব্যবসা ছিল। পিতার কাছ থেকেই চলচ্চিত্র সংক্রান্ত বহু বিষয়ে বিশেষ করে ফটোগ্রাফিতে প্রথম শিক্ষালাভ করেন। ১৯২১ খ্রিষ্টাব্দে পুরীর রথযাত্রার উপর তার তোলা ছবি নিউইয়র্কের ইন্টারন্যাশন্যাল নিউজ রিল কর্পোরেশন ১০০ ডলারে কিনেছিল।

## চলচ্চিত্র কর্ম
চলচ্চিত্রে তার প্রথম কাজ *ইনকারণেশন* ছবিতে। ১৯২৪ খ্রিষ্টাব্দে নির্বাক ছবি *পুনর্জন্মের* তিনি ক্যামেরাম্যান ছিলেন। স্বাধীনভাবে কাজ করার তিনি প্রথম সুযোগ পান প্রফুল্ল রায়, পি.এন.রায় এবং প্রেমাঙ্কুর আতর্থীর সাথে ইন্টার‌ন্যাশনাল ফিল্ম ক্র্যাফট এর *চাষার মেয়ে* ও *চোরকাঁটা* ছবি দুটিতে।

নিউ থিয়েটার্স স্টুডিয়োর শুরু থেকে তিনি সেখানে প্রধান ক্যামেরাম্যান এবং তার ভাই মুকুল বসু শব্দযন্ত্রী হিসাবে যুক্ত হন। এই স্টুডিও থেকে ১৯৩২ খ্রিষ্টাব্দে মুক্তি পায় *দেনা পাওনা* এবং *[[চণ্ডীদাস (চলচ্চিত্র)|চণ্ডীদাস]]* ছবি। *ভাগ্যচক্র* ছবিতে প্রথম প্লে-ব্যাক প্রথার প্রবর্তন হয়। নির্বাক থেকে সবাক এবং সবাক ছবিতে প্লে-ব্যাক প্রথার প্রবর্তনে তার অবদান উল্লেখযোগ্য।

ক্যামেরার কাজ করার সাথে সাথে তিনি চিত্র পরিচালনাও শুরু করেন। তার পরিচালিত প্রথম ছবি যুগান্তকারী *চণ্ডীদাস* ছবির হিন্দি চিত্ররূপ। নিউ থিয়েটার্সে তার পরিচালিত প্রায় কুড়িটি ছবির ভিতরে *চণ্ডীদাস*, *জীবন মরণ*, *দেশের মাটি*, *দিদি*, *কাশীনাথ* প্রভৃতি উল্লেখযোগ্য।

১৯৪৬ খ্রিষ্টাব্দে নিউ থিয়েটার্স ছেড়ে তিনি বম্বের চিত্রজগতে যান। সেখানে *পরায়া ধন*, *দীদার*, *ওয়ারিশ*, *গঙ্গা যমুনা*, প্রভৃতি প্রায় কুড়িটি ছবি করেন। এর মধ্যে *বিচার* এবং *সমর* ছবি দুটি বাংলায় হয়েছিল।

ভারতীয় চলচ্চিত্রের অন্যতম পথিকৃৎ হিসাবে ১৯৭৮ খ্রিষ্টাব্দে ভারত সরকার তাকে দাদাসাহেব ফালকে পুরস্কার দিয়ে সম্মানিত করে। তিনি ভালো বেহালা বাজাতে পারতেন।

## আরও দেখুন
হীরেন বসু

## তথ্যসূত্র

* সংসদ বাঙালি চরিতাভিধান - দ্বিতীয় খণ্ড - সাহিত্য সংসদ

বিষয়শ্রেণী:বাঙালি চলচ্চিত্র পরিচালক
বিষয়শ্রেণী:১৮৯৭-এ জন্ম
বিষয়শ্রেণী:১৯৮৬-এ মৃত্যু
বিষয়শ্রেণী:ভারতীয় চলচ্চিত্র পরিচালক
বিষয়শ্রেণী:দাদাসাহেব ফালকে পুরস্কার বিজয়ী
বিষয়শ্রেণী:পশ্চিমবঙ্গের চিত্রগ্রাহক
বিষয়শ্রেণী:কলকাতার চিত্রনাট্যকার
বিষয়শ্রেণী:হিন্দি ভাষার চলচ্চিত্র পরিচালক
বিষয়শ্রেণী:বাঙালি লেখক
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ভারতীয় পুরুষ চিত্রনাট্যকার
বিষয়শ্রেণী:২০শ শতাব্দীর ভারতীয় চলচ্চিত্র পরিচালক
বিষয়শ্রেণী:কলকাতার চলচ্চিত্র পরিচালক
কার্বক্সিলিক অ্যাসিড

thumb|150px|'''একটি কার্বক্সিলিক অ্যাসিডের গঠন'''
thumb|150px|The 3D structure of the carboxyl group
thumb|150px|A space-filling model of the carboxyl group
কার্বক্সি (COOH) মূলক সমন্বিত জৈব অ্যাসিডকে **কার্বক্সিলিক অ্যাসিড** বলে।  COOH অর্থাৎ কার্বনিল মূলকের (C=O)কার্বনের সঙ্গে হাইড্রক্সি মূলক(OH) সরাসরি যুক্ত থাকে। কার্বনিল মূলকের ইলেক্ট্রন আকর্ষণকারী (ঋণাত্মক ইন্ডাক্টিভ প্রভাব) থাকার ফলে O-H বন্ধনের ইলেক্ট্রনগুলি সহজেই হাইড্রোজেনকে ছেড়ে দেয় যা জলীয় দ্রবণে হাইড্রোজেন আয়ন প্রেরণ করে অম্লতা সৃষ্টি করে। জৈব অ্যাসিড হতে হলে COOH মূলক থাকতেই হবে তা নয়- ফেনল (কার্বলিক অ্যাসিড- কার্বনিক অ্যাসিড নয়) ইত্যাদি অ্যারোম্যাটিক অ্যাসিডে OH মূলকের অক্সিজেনের সঙ্গে কার্বনিল মূলকের বদলে একটি অ্যারোম্যাটিক কার্বন সরাসরি যুক্ত থাকে যা O-H বন্ধনের ইলেক্ট্রনগুলিকে যথেষ্ট আকর্ষণ করে যাতে জলীয় দ্রবণে O-H মূলকের হাইড্রোজেনটি আয়নিত হয়ে অম্লতা সৃষ্টি করে। 
COOH গ্রুপ সমন্বিত একমাত্র অজৈব অ্যাসিড হল কার্বনিক অ্যাসিড (কার্বন-ডাই-অক্সাইদের জলীয় দ্রবণ) যাতে কার্বক্সি কার্বনের সঙ্গেই একটি দ্বিতীয় হাইড্রক্সি মূলক সরাসরি যুক্ত থাকে। কার্বক্সি কার্বনের সঙ্গে একটি হাইড্রোজেন বা যেকোন কার্বনযুক্ত মূলক যুক্ত থাকলে তারা সবাই জৈব অ্যাসিড। কার্বনযুক্ত মূলকগুলি দীর্ঘ অ্যালিফ্যাটিক মূলক হলে এই যৌগগুলিকে সাধারণতঃ ফ্যাটি অ্যাসিড বলে হয়।

## বিক্রিয়া
কার্বক্সিলিক অ্যাসিডের বিক্রিয়াকে প্রধানত ছয়টি ভাগে ভাগ করা যায়-
#**কার্বক্সিল গ্রুপের আম্লিক [[হাইড্রোজেন]] পরমাণুর প্রতিস্থাপন**
#**হাইড্রক্সিল গ্রুপের (-OH) প্রতিস্থাপন**
#**[[কার্বনিল মূলক|কার্বনিল গ্রুপের]] (-C=O) বিজারণ**
#**কার্বক্সিল গ্রুপের (-COOH) বিক্রিয়া**
#**[[অ্যালকিন]] গ্রুপের বা [[বেঞ্জিন]] রিং-এর হাইড্রোজেন পরমাণুর প্রতিস্থাপন**
#**[[কার্বনিল মূলক|কার্বনিল গ্ৰুপের]](-C=O)জারণ**

## ব্যবহার
১। ইহা একটি যৌগ যা ক্ষারের সাথে বিক্রিয়ায় লবণ ও পানি প্রস্তুত করে।
২। ইহা হইতে অ্যালডিহাইড ও আলকোহল প্রস্তুত করা হয়।
## তথ্যসূত্র

বিষয়শ্রেণী:অ্যাসিড
বিষয়শ্রেণী:কার্বক্সিলিক অ্যাসিড
বিষয়শ্রেণী:কার্যকরী মূলক
পূর্ব তিমুরের ভাষা

তেতুম ভাষা এবং পর্তুগিজ ভাষা পূর্ব তিমুরের সরকারী ভাষা। বহু পূর্ব তিমুরীয় লোক তেতুম জাতির লোক এবং এরা তেতুম ভাষা নামের অস্ট্রোনেশীয় ভাষাপরিবারের মালয়-পলিনেশীয় একটি ভাষাতে কথা বলে। অন্যান্য ক্ষুদ্রতর জাতিগত গোষ্ঠীগুলি বিভিন্ন সংখ্যালঘু ভাষাতে কথা বলে থাকে। স্বল্প সংখ্যক লোক পর্তুগিজ ভাষাতে কথা বলেন। পূর্ব তিমুর যখন পর্তুগালের একটি উপনিবেশ ছিল, তখন এখানে পর্তুগিজ ভাষার প্রচলন হয়। তেতুম প্রাসা নামের তেতুম ভাষার একটি উপভাষা পর্তুগিজ থেকে বহু শব্দ ঋণ নিয়েছে এবং এই উপভাষাটি পূর্ব তিমুরের রাজধানী দিলি ও এর আশেপাশের এলাকায় বহুল প্রচলিত। এছাড়াও দেশটিতে বাহাসা ইন্দোনেশিয়া এবং ইংরেজি ভাষা প্রচলিত। দেশের সাক্ষরতার হার নিম্ন। ১৫ বছরের বেশি বয়সের মাত্র ৪৩% লোক সাক্ষর।

## বহিঃসংযোগ
* পূর্ব তিমুরের ভাষার উপর এথ্‌নোলগ রিপোর্ট

বিষয়শ্রেণী:এশিয়ার ভাষা
বিষয়শ্রেণী:পূর্ব তিমুর
বিষয়শ্রেণী:পূর্ব তিমুরের ভাষা
সিডনি লুমেট

**সিডনি লুমেট** (২৫শে জুন, ১৯৪২ - ৯ই এপ্রিল, ২০১১) একাডেমি পুরস্কার বিজয়ী মার্কিন চলচ্চিত্র পরিচালক। ৫০টিরও বেশি ছবিতে তার অবদান রয়েছে। এর মধ্যে উল্লেখযোগ্য হচ্ছে টুয়েলভ অ্যাংরি মেন, সার্পিকো, ডগ ডে আফটারনুন, নেটওয়ার্ক ও দ্য ভার্ডিক্ট। এই সবগুলো ছবির জন্যই তিনি সেরা পরিচালক হিসেবে অস্কার মনোনয়ন লাভ করেছিলেন। অবশ্য একবারও সেরা পরিচালকের পুরস্কার জিততে পারেননি। ২০০৫ সালে তাকে আজীবন অর্জনের স্বীকৃতি হিসেবে একাডেমি পুরস্কার প্রদান করা হয়।

thumb|right|কিশোর বয়সে সিডনি লুমেট

## কর্মজীবন
লুমেট পরিচালিত প্রথম চলচ্চিত্র *[[টুয়েলভ অ্যাংরি মেন (১৯৫৭-এর চলচ্চিত্র)|টুয়েলভ অ্যাংরি মেন]]* (১৯৫৭)। ছবিটি সমালোচনামূলক সফলতা অর্জন করে এবং লুমেট নিজেকে একজন দক্ষ পরিচালক হিসেবে প্রতিষ্ঠিত করে তুলেন। তিনি মঞ্চের উপাদানগুলো চলচ্চিত্রে নিয়ে আসেন। মার্কিন যুক্তরাষ্ট্রের সুপ্রিম আদালতের বিচারপতি সোনিয়া সোতোমেয়র এই চলচ্চিত্র দেখার সময়কে তার জীবনের গুরুত্বপূর্ণ সময় বলে উল্লেখ করেন। তিনি সে সময়ে আইন বিষয়ে কর্মজীবন শুরুর কথা ভাবছিলেন। তিনি বলেন, "এই ছবিটি আমাকে ভাবতে শিখায় যে আমি ঠিক পথেই আছি।" এই চলচ্চিত্র নিয়ে অর্ধেকের বেশি মন্তব্য আসে থিয়েটার থেকে।

## পরিচালিত কিছু চলচ্চিত্র
রটেন টম্যাটোস-এ রেটিং এর নিম্ন ক্রমানুসারে উল্লেখযোগ্য কয়েকটি ছবির নাম দেয়া হল ও পাশে রেটিং উল্লেখ করা হল:
* ১৯৫৭ - টুয়েলভ অ্যাংরি মেন (১০০%)
* ১৯৭৫ - ডগ ডে আফটারনুন (১০০%)
* ১৯৮২ - দ্য ভার্ডিক্ট (৯৬%)
* ১৯৮১ - প্রিন্স অফ দ্য সিটি (৯৩%)
* ১৯৭৬ - নেটওয়ার্ক (৯০%)
* ১৯৮৮ - রানিং অন এম্প্‌টি (৯০%)
* ২০০৭ - বিফোর দ্য ডেভিল নোস ইউ আর ডেড (৮৮%)
* ১৯৯০ - কিউ অ্যান্ড এ (৮১%)
* ১৯৮৬ - দ্য মর্নিং আফটার (৭৩%)

## তথ্যসূত্র

## বহিঃসংযোগ
* 
* FilmForce profile 
* A serious voice in American Cinema
* FilmStew interview

বিষয়শ্রেণী:১৯২৪-এ জন্ম
বিষয়শ্রেণী:২০১১-এ মৃত্যু
বিষয়শ্রেণী:ইংরেজি ভাষার চলচ্চিত্র পরিচালক
বিষয়শ্রেণী:ইহুদি চলচ্চিত্র পরিচালক
বিষয়শ্রেণী:পোলীয়-মার্কিন
বিষয়শ্রেণী:মার্কিন ইহুদি অভিনেতা
বিষয়শ্রেণী:মার্কিন চলচ্চিত্র অভিনেতা
বিষয়শ্রেণী:মার্কিন চলচ্চিত্র পরিচালক
বিষয়শ্রেণী:মার্কিন চলচ্চিত্র প্রযোজক
বিষয়শ্রেণী:মার্কিন টেলিভিশন পরিচালক
বিষয়শ্রেণী:মার্কিন টেলিভিশন প্রযোজক
বিষয়শ্রেণী:মার্কিন পুরুষ চিত্রনাট্যকার
বিষয়শ্রেণী:মার্কিন মঞ্চ পরিচালক
বিষয়শ্রেণী:একাডেমি সম্মানসূচক পুরস্কার বিজয়ী
বিষয়শ্রেণী:গোল্ডেন গ্লোব পুরস্কার (সেরা পরিচালক - চলচ্চিত্র) বিজয়ী
বিষয়শ্রেণী:২১শ শতাব্দীর মার্কিন অভিনেতা
বিষয়শ্রেণী:নিউ ইয়র্ক (অঙ্গরাজ্য)-এর চিত্রনাট্যকার
বিষয়শ্রেণী:২০শ শতাব্দীর মার্কিন অভিনেতা
বিষয়শ্রেণী:২০শ শতাব্দীর মার্কিন পুরুষ লেখক
বিষয়শ্রেণী:২০শ শতাব্দীর মার্কিন চিত্রনাট্যকার
বিষয়শ্রেণী:২১শ শতাব্দীর মার্কিন ইহুদি
বিষয়শ্রেণী:২১শ শতাব্দীর মার্কিন চিত্রনাট্যকার
বিষয়শ্রেণী:পোলীয় ইহুদি বংশোদ্ভূত মার্কিন ব্যক্তি
বিষয়শ্রেণী:কলাম্বিয়া বিশ্ববিদ্যালয়ের প্রাক্তন শিক্ষার্থী
বিষয়শ্রেণী:নিউ ইয়র্কে ক্যান্সারে মৃত্যু
বিষয়শ্রেণী:নিউ ইয়র্ক শহরের চলচ্চিত্র পরিচালক
বিষয়শ্রেণী:ইহুদি মার্কিন লেখক
বিষয়শ্রেণী:দ্বিতীয় বিশ্বযুদ্ধের মার্কিন সেনা কর্মকর্তা
গোবর্ধন আশ

**গোবর্ধন আশ** (১২ মার্চ ১৯০৭ - ডিসেম্বর ১৯৯৬) হলেন একজন বিখ্যাত বাঙালি চিত্রশিল্পী ।

## প্রাথমিক জীবন
গোবর্ধন আশ হুগলির বেগমপুরের বাসিন্দা ছিলেন । তিনি চাষি পরিবারের সন্তান হওয়ায় অনেক কষ্টের ভিতর দিয়ে প্রতিষ্ঠা লাভ করতে হয়েছে । তিনি ১৯ বছর বয়েসে গভর্নমেন্ট আর্ট স্কুলে ভর্তি হন । সেখানে তিনি প্রিন্সিপাল পার্সি ব্রাউনের প্রিয় ছাত্র ছিলেন । চার বছর পর তিনি এই স্কুল ছেড়ে মাদ্রাজ আর্ট স্কুলে দেবীপ্রসাদ রায়চৌধুরীর কাছে কাজ শিখতে চলে যান। সেখানেও মনের মত কাজের সন্ধান না পেয়ে বছর খানেকের মধ্যে সেখান থেকে চলে আসেন।

১৯৩৩ খ্রিষ্টাব্দে তিনি অন্যান্য কয়েকজন তরুণ শিল্পীর সঙ্গে *আর্ট রিবেল সেন্টার* নামে একটি সংস্থা গঠন করেন। ১৯৪৩ সালে গড়ে ওঠে ক্যালকাটা গ্রুপ যার অন্যতম সদস্য হন তিনি। ১৯৪৪ থেকে ১৯৪৮ খ্রিষ্টাব্দের মধ্যে তিনি প্রথমে আগ্রা ফোর্টে সেন্ট্রাল অর্ডন্যান্স-এ সুপারভাইজার আর্টিস্ট হিসাবে এবং পরে ইনস্টিটিউট অফ আর্ট ইন্ডাস্ট্রি, ক্যালকাটায় চিফ আর্টিস্ট পদে চাকরি করেন। ১৯৫৩ থেকে ১৯৫৫ খ্রিষ্টাব্দ পর্যন্ত তিনি ইন্ডিয়ান আর্ট কলেজের অধ্যাপক পদে ছিলেন।

চল্লিশের দশকে বাংলার মন্বন্তর তার শিল্পকর্মের উপর গভীর প্রভাব ফেলেছিল। তার জলরঙে আঁকা মন্বন্তরের ছবিগুলিতে কঠিন বাস্তবের নগ্ন রূপ ফুটে উঠেছিল। ১৯৪৫ খ্রিষ্টাব্দে প্রোগ্রেসিভ রাইটার্স অ্যাসোসিয়েশন আয়োজিত তার প্রথম একক চিত্রপ্রদর্শনীতে এই ছবিগুলি স্থান পায় । ১৯৫০ খ্রিষ্টাব্দে ক্যালকাটা গ্রুপের উদ্যোগে তার ছবির প্রদর্শনী হয় কলকাতা এবং দিল্লিতে ।

তার ছবির বিষয় ভাবনা এবং অঙ্কনের আঙ্গিক বারে বারে বদল হয়েছে । ১৯৮০ এবং ১৯৯০ এর দশকেও তার ছবির একক প্রদর্শনী হয়েছে । গ্রামের শিশুদের জন্য তিনি *চিত্রপিট বিদ্যায়তন* নামে অবৈতনিক এক আর্ট স্কুল স্থাপন করেছিলেন। মানবতাবাদী শিল্পী হিসেবে ভারতীয় চিত্রকলায় তিনি গুরুত্বপূর্ণ স্থান অধিকার করে থাকবেন। নব্যেন্দু চ্যাটার্জী তার উপর *ব্লিডিং ইন দ্য সান* নামে একটি তথ্যচিত্র নির্মাণ করেছেন। কৃষ্ণনগর হতে প্রকাশিত চড়ুইপত্র '*শিগক*' এ তার জীবনী ধারাবাহিক ভাবে বের হয়েছে।

## তথ্যসূত্র

* সংসদ বাঙালি চরিতাভিধান - সাহিত্য সংসদ দ্বিতীয় খণ্ড
* অ্যাবসোলিউট আর্টস এ গোবর্ধন আশের জীবনী এবং কিছু ছবি
* কলা ফাইন আর্টস-এ গোবর্ধন আশের উপর কিছু তথ্য 
* গোয়া আর্ট গ্যালারিতে গোবর্ধন আশের জীবনী

বিষয়শ্রেণী:বাঙালি শিল্পী
বিষয়শ্রেণী:ভারতীয় চিত্রশিল্পী
বিষয়শ্রেণী:১৯০৭-এ জন্ম
বিষয়শ্রেণী:১৯৯৬-এ মৃত্যু
উইলিয়াম ফ্রিডকিন

**উইলিয়াম ফ্রিডকিন** (জন্ম: ২৯শে আগস্ট, ১৯৩৫) একাডেমি পুরস্কার বিজয়ী মার্কিন চলচ্চিত্র ও টেলিভিশন পরিচালক, প্রযোজক ও চিত্রনাট্য লেখক। ১৯৭০-এর দশকে দ্য এক্সোরসিস্ট ও দ্য ফ্রেঞ্চ কানেকশন ছবি দুটি পরিচালনা করে সর্বাধিক পরিচিতি লাভ করেছিলেন।

## পরিচালিত কিছু চলচ্চিত্র
রটেন টম্যাটোস-এ তার করা ছবিগুলোর রেটিং অনুসারে এই তালিকাটি করা হচ্ছে। রেটিং এর নিম্ন ক্রমানুসারে তালিকা করা হল। সাথে রেটিং দিয়ে দেয়া হল:
* ১৯৭০ - দ্য বয়েস ইন দ্য ব্যান্ড (১০০%)
* ১৯৯৭ - টুয়েল্‌ভ অ্যাংগ্রি মেন (১০০%)
* ১৯৭১ - দ্য ফ্রেঞ্চ কানেকশন (৯৭%)
* ২০০০ - দ্য এক্সোরসিস্ট: দ্য সংস্করণ ইউ হ্যাভ নেভার সিন (৮৮%)
* ১৯৭৩ - দ্য এক্সোরসিস্ট (৮৭%)
* ১৯৮৫ - টু লিভ অ্যান্ড ডাই ইন এল.এ. (৮৬%)
* ১৯৭৭ - সোর্সারার (৭৯%)

## তথ্যসূত্র

## বহিঃসংযোগ
* 
* Watching Under the Influence: To Live and Die in L.A. essay at 24 Lies A Second
* "From 'Popeye' Doyle to Puccini: William Friedkin" NPR's Robert Siegel interviews Friedkin, 14 September 2006
* EXCL: Bug Director William Friedkin  

বিষয়শ্রেণী:মার্কিন চলচ্চিত্র পরিচালক
বিষয়শ্রেণী:মার্কিন টেলিভিশন পরিচালক
বিষয়শ্রেণী:ইহুদি চলচ্চিত্র পরিচালক
বিষয়শ্রেণী:১৯৩৫-এ জন্ম
বিষয়শ্রেণী:মার্কিন অজ্ঞেয়বাদী
বিষয়শ্রেণী:ইউক্রেনীয় ইহুদি বংশোদ্ভূত মার্কিন ব্যক্তি
বিষয়শ্রেণী:২০শ শতাব্দীর মার্কিন চিত্রনাট্যকার
বিষয়শ্রেণী:শ্রেষ্ঠ পরিচালনা বিভাগে একাডেমি পুরস্কার বিজয়ী
বিষয়শ্রেণী:ইহুদি অজ্ঞেয়বাদী
বিষয়শ্রেণী:২১শ শতাব্দীর মার্কিন চিত্রনাট্যকার
বিষয়শ্রেণী:২০শ শতাব্দীর মার্কিন পুরুষ লেখক
বিষয়শ্রেণী:২১শ শতাব্দীর মার্কিন ইহুদি
বিষয়শ্রেণী:মার্কিন চলচ্চিত্র প্রযোজক
বিষয়শ্রেণী:মার্কিন পুরুষ চিত্রনাট্যকার
বিষয়শ্রেণী:মার্কিন টেলিভিশন প্রযোজক
বিষয়শ্রেণী:গোল্ডেন গ্লোব পুরস্কার (সেরা পরিচালক - চলচ্চিত্র) বিজয়ী
বিষয়শ্রেণী:ডিরেক্টরস গিল্ড অব আমেরিকা পুরস্কার বিজয়ী
বিষয়শ্রেণী:ইহুদি মার্কিন লেখক
বিষয়শ্রেণী:ক্যালিফোর্নিয়ায় নিউমোনিয়ায় মৃত্যু
বিষয়শ্রেণী:রুশ ইহুদি বংশোদ্ভূত মার্কিন ব্যক্তি
বিষয়শ্রেণী:শিকাগোর লেখক
বিষয়শ্রেণী:২০শ শতাব্দীর মার্কিন ইহুদি
বিষয়শ্রেণী:২০২৩-এ মৃত্যু
বিষয়শ্রেণী:২১শ শতাব্দীর মার্কিন পুরুষ লেখক
কোপিং (মনোবিজ্ঞান)

মনোবিজ্ঞানের পরিভাষায়, **কোপিং** () বলতে স্ট্রেস বা মানসিক চাপ আয়ত্তে আনতে কোন ব্যক্তি যেসব প্রচেষ্টা চালান তাকে বোঝায়।

## তথ্যসূত্র

বিষয়শ্রেণী:মানব আচরণ
বিষয়শ্রেণী:ব্যক্তিগত জীবন
বিষয়শ্রেণী:সংঘাত
বিষয়শ্রেণী:আন্তঃব্যক্তিক সংঘাত
বিষয়শ্রেণী:জীবনযাপনের দক্ষতা
সের্জো লিওনে

থাম্ব|Sergio Leone (1975)
**সের্জিও লেওনে** (; ৩রা জানুয়ারি ১৯২৯ - ৩০শে এপ্রিল ১৯৮৯) ইতালীয় চলচ্চিত্র পরিচালক ছিলেন। তিনি স্প্যাগেটি ওয়েস্টার্ন চলচ্চিত্র পরিচালনার জন্য সবচেয়ে বিখ্যাত ছিলেন। তার ছবিতে প্রগাঢ় ক্লোজ-আপ দৃশ্য এবং দীর্ঘ ও ধীর দৃশ্যের সুন্দর উপস্থাপন লক্ষ্য করা যায়। এছাড়া তার করা ছবিগুলো মৌলিক সঙ্গীত সাউন্ডট্র্যাকের জন্য বিশেষভাবে পরিচিত।

## চলচ্চিত্রসমূহ

## বহিঃসংযোগ
* 
* 
* Sergio Leone: A Fistful-of-Leone!
* Senses of Cinema film journal : Great Directors : Sergio Leone (2002 review by Dan Edwards PhD)
* A Fistful of Westerns 
* The Spaghetti Western Database
* 

বিষয়শ্রেণী:১৯২৯-এ জন্ম
বিষয়শ্রেণী:১৯৮৯-এ মৃত্যু
বিষয়শ্রেণী:২০শ শতাব্দীর ইতালীয় অভিনেতা
বিষয়শ্রেণী:২০শ শতাব্দীর ইতালীয় সুরকার
বিষয়শ্রেণী:ইতালীয় চলচ্চিত্র অভিনেতা
বিষয়শ্রেণী:ইতালীয় চলচ্চিত্র পরিচালক
বিষয়শ্রেণী:ইতালীয় চলচ্চিত্র প্রযোজক
বিষয়শ্রেণী:ইতালীয় পুরুষ চিত্রনাট্যকার
বিষয়শ্রেণী:ইতালীয় ভাষার চলচ্চিত্র পরিচালক
বিষয়শ্রেণী:রোমের অভিনেতা
বিষয়শ্রেণী:রোমের চলচ্চিত্র পরিচালক
বিষয়শ্রেণী:শ্রেষ্ঠ পরিচালক বিভাগে দাভিদ দি দোনাতেল্লো বিজয়ী
বিষয়শ্রেণী:শ্রেষ্ঠ পরিচালক বিভাগে নাস্ত্রো দারজেন্তো বিজয়ী
বিষয়শ্রেণী:ইতালীয় চিত্রনাট্যকার
বিষয়শ্রেণী:দাভিদ দি দোনাতেল্লো বিজয়ী
বিষয়শ্রেণী:নাস্ত্রো দারজেন্তো বিজয়ী
বিষয়শ্রেণী:২০শ শতাব্দীর সুরকার
বিষয়শ্রেণী:২০শ শতাব্দীর ইতালীয় চিত্রনাট্যকার
অতিবৃহৎ মাপনীর সমন্বয়

**অতিবৃহৎ মাপনীর সমন্বয়** ( সংক্ষেপে VLSI) বলতে এক লক্ষাধিক মস ট্রানজিস্টরকে একটি মাত্র সিলিকন চিলতের উপরে স্থাপন ও সংযোজিত করে একটি সমন্বিত বর্তনী তৈরির প্রক্রিয়াকে বোঝানো হয়। ১৯৭০-এর দশকে যখন মস ট্রানজিস্টরভিতিক সমন্বিত বর্তনী চিলতেগুলি ব্যাপকভাবে প্রচলিত হওয়া শুরু হয়, তখন এই প্রক্রিয়াটি ব্যবহার করা শুরু হয় এবং এর ফলে জটিল অর্ধপরিবাহী ও টেলিযোগাযোগ প্রযুক্তি উদ্ভাবন করা সম্ভব হয়। মাইক্রোপ্রসেসর ও স্মৃতি বা মেমরি চিলতেগুলি মূলত অতিবৃহৎ মাপনীর সমন্বয় ব্যবহার করে সৃষ্ট চিলতে। অতিবৃহৎ মাপনীর সমন্বয় প্রযুক্তির আবির্ভাবের আগে বেশিরভাগ সমন্বিত বর্তনীগুলির সম্পাদনযোগ্য কার্যপরিধি সীমিত ছিল। একটি ইলেকট্রনীয় বর্তনীতে একটি কেন্দ্রীয় প্রক্রিয়াজাতকরণ অংশ, রম, র‍্যাম ও অন্যান্য যৌক্তিক যন্ত্রকৌশল থাকতে পারে। অতিবৃহৎ মাপনীর সমন্বয় সমন্বিত বর্তনী নকশাবিদদেরকে এই সবগুলি উপাদান একটিমাত্র সিলিকন চিলতের উপরে সংযোজন করায় সাহায্য করে। বর্তমানে সমস্ত আধুনিক সমন্বিত বর্তনীগুলি অতিবৃহৎ মাপনীর সমন্বয় প্রক্রিয়া ব্যবহার করে সৃষ্ট। বর্তমানে বাজারে লভ্য সমস্ত মাইক্রোপ্রসেসর (অণুপ্রক্রিয়াজাতকারক), স্মৃতি (মেমরি) ও ডিজিটাল সংকেত প্রক্রিয়াজাতকারক সমন্বিত বর্তনীতগুলি এই প্রযুক্তিতে তৈরি এবং এগুলিতে শত শত কোটি যুক্তিদ্বার (লজিক গেট) থাকতে পারে।
থাম্ব|একটি বড় মাপন যন্ত্রের সমন্বিত বর্তনীর ডাই

## পরিলেখ
একসময় বিভিন্ন সমন্বিত বর্তনীত বৈশিষ্ট্য হিসেবে ভিএলএসআই নাম সংযোজনের প্রচেষ্টা ছিল। এজন্য অতিমহা বৃহৎ মাপনীর সমন্বয় (ইউএলএসআই) নামটিও ব্যবহৃত হত। পরে প্রায় সব ক্ষেত্রে বিপুল সংখ্যক যুক্তিদ্বারবিশিষ্ট (বুলিয়ান লজিকের বর্তনীকে যুক্তিদ্বার বা গেট হিসেবে চিহ্নিত করা হয়ে থাকে, যা এক বা একাধিক ট্রানজিস্টর থেকে তৈরী) চিলতের প্রচলন হওয়াতে এই বিশেষণ অপ্রয়োজনীয় হয়ে দাঁড়ায়। এখন শুধু ভিএলএসআই-ই অত্যন্ত বৃহৎসংখ্যক যুক্তিদ্বারবিশিষ্ট চিলতে বোঝাতে ব্যবহৃত হয়। তবে অনেক ক্ষেত্রে তা-ও ব্যবহৃত হয় না, কারণ এখন প্রায় সব চিপই অতিবৃহৎ মাপনীর সমন্বয় বা এর চেয়ে অধিক সংখ্যক যুক্তিদ্বার (গেট) ধারণ করে।

২০০৮ সালের শুরুতে বাজারে আসা ইন্টেল ইটানিয়াম ছিল একশত কোটি ট্রানজিস্টর বিশিষ্ট প্রথম সমন্বিত বর্তনী। 

প্রথম দিকের অর্ধপরিবাহী চিলতেগুলিতে শুধুমাত্র একটি ট্রানজিস্টর থাকত। পরে সমন্বিত বর্তনী তৈরির প্রযুক্তির উন্নয়নের সাথে সাথে আরও ট্রানজিস্টর যুক্ত করা সম্ভব হয়।
পরবর্তীকালের সমন্বিত বর্তনীগুলিতে শুধু অল্প কয়েকটি ডায়োড, ট্রানজিস্টর, রেজিস্টর ও ক্যাপাসিটর থাকত যাতে একটি সমন্বিত বর্তনীতে এক বা অল্প সংখ্যক যুক্তিদ্বার (লজিক গেট) তৈরি অর্থাৎ আরও কার্যকারিতা যোগ করা সম্ভব হয়। বৃহৎ মাপনীর সমন্বয় (এলএসআই) প্রযুক্তিতে শত শত যুক্তিদ্বার ছিল। বর্তমানে প্রযুক্তির অভূতপূর্ব উন্নয়নের ফলে চিলতেগুলিতে শত সহস্র লক্ষ ট্রানজিস্টর এবং কোটি কোটি যুক্তিদ্বার থাকে।

বিভিন্ন ধরনের সমন্বিত বর্তনীকে এগুলিতে উপস্থিত যুক্তিদ্বারের (লজিক গেট) সংখ্যার ভিত্তিতে শ্রেণিবিন্যাস করা যেতে পারে। নিচে একটি সাধারণ শ্রেণিবিন্যাস উল্লেখ করা হল, যা সমন্বিত বর্তনীতে যুক্তিদ্বার সংযোজনের ধারণা পরিষ্কারে সহায়তা করবে।

## তথ্যসূত্র

## বহিঃসংযোগ
* Lectures on Design and Implementation of VLSI Systems at Brown University 
* List of VLSI companies around the world
* Design of VLSI Systems
* Complete VLSI Design Flow

বিষয়শ্রেণী:টেলিযোগাযোগ প্রকৌশল
বিষয়শ্রেণী:ইলেকট্রনিক প্রকৌশল
বিষয়শ্রেণী:যোগাযোগ প্রকৌশল
বিষয়শ্রেণী:সমন্বিত বর্তনী
বিষয়শ্রেণী:ন্যানোপ্রযুক্তি
বিষয়শ্রেণী:মসফেট
সিমপ্লিসিয়াল কমপ্লেক্স

ইউক্লিডিয়ান স্পেস \mathbb{R}^3 এর একটা সাবসেটকে (যেটা একটা সাবস্পেস) যদি এমন ভাবে কিছু ওরিয়েন্টেড সিমপ্লেক্স এ বিভাজিত হয় যেন,
# সেই স্পেসের প্রটিটি বিন্দু অন্তত একটি সিমপ্লেক্সের অন্তর্ভুক্ত হয়।
# প্রতিটি বিন্দু যেন সসীম সংখ্যক সিমপ্লেক্সের অন্তর্ভুক্ত হয়।
# স্পেসের দুইটি ভিন্ন সিমপ্লেক্সের হয় কোন কমন বিন্দু নেই অথবা তারা একে অপরের ফেস অথবা ফেসের ফেস বা... । আর যদি একে অপরের ফেস বা ফেসের ফেস বা... না হওয়া সত্তে একসেট কমন বিন্দু থাকে তাহলে সেই কমন বিন্দু গুলো অবশ্যই তাদের কমন কোন ফেস বা ফেসের ফেস বা... এর উপর অবস্থিত হবে।
একটা স্পেসকে যখন এভাবে কিছু সিম্পলেক্সে ভাগ করা হয় তখন তাকে বলে ***সিমপ্লিসিয়াল কমপ্লেক্স।***

## ব্যাখ্যা
সহজ ভাবে বললে ইউক্লিডিয়ান স্পেসের একটা সাবস্পেস কে যদি এমন ভাবে কিছু সিম্পলেক্সে ভাগ করা হয় যেন,
* **১.** ঐ স্পেসে কোন ফাকা বিন্দু (যা কোন সিম্পলেক্স দ্বারা অধিকৃত হয়নি) না থাকে।
* **২.** একটি বিন্দু একাধিক সিম্পলেক্স এর উপাদান হতে পারে (একাধিক সেটের কমন উপাদানের মত) কিন্তু যেন অসীম সংখ্যক সিম্পলেক্সের কমন উপাদান না হয়।(অর্থাৎ সেট সংখ্যা যেন সসীম হয়)
* **৩. ক)** সিম্পলেক্স সমুহ একে অপরের ফেস বা ফেসের ফেস ... হতে পারে। যেমন একটি সিমপ্লেক্স যদি হয় একটি ঘনক (ত্রিমাত্রিক বস্তু) তাহলে তার ফেস বা তলগুলো হবে আরো কিছু দিমাত্রিক সিমপ্লেক্স। সেই তলের এজ গুলো হবে এক মাত্রিক সিমপ্লেলেক্স যা আবার সেই তলের ফেস। এবং একই সাথে সেই ঘনকের ফেসের ফেস। এবং সেই এজের দুই প্রান্ত গুলো হচ্ছে শুন্যমাত্রিক ফেস। এখন তলের উপর কোন একটা বিন্দুকে একই সাথে সেই ঘনক সিমপ্লেক্স এবং সেই তল সিম্পলেক্সের কমন বিন্দু হিসাবে দেখা যেতে পারে পারে।
* **৩.খ)** আবার যদি এই ঘনককে অন্য একটি ঘনক স্পর্শ করে থাকে। তাহলেও সেই টাচ পয়েন্টে তাদের কমন বিন্দু থাকবে। এই টাচ পয়েন্ট গুলো হতে পারে অন্যটির একটা তল যা তার একটা ফেস। বা একটি এজ যা তার ফেসের ফেস বা একটি শীর্ষবিন্দু(বা কোন) যা তার ফেসের ফেসের ফেস। কিন্তু, এছাড়া একটি ঘনকের অভ্যন্তরস্থ কোন বিন্দু, যেটা তার কোন ফেসের উপর অবস্থিত নয় , সেটা অন্য কোন সিম্পলেক্সের অংশ হতে পারবে না।

একটা স্পেস যখন এই শর্তাধীনে কত গুলো সিমপ্লেক্সে বিভাজিত হয় তখন তাকে আমরা বলি ***সিমপ্লিসিয়াল কমপ্লেক্স***।

বিষয়শ্রেণী:গণিত
বিষয়শ্রেণী:টপোলজি
ওলন্দাজ অ্যান্টিল দ্বীপপুঞ্জের ভাষা

কুরাসাও ও বোনের দ্বীপে পাপিয়ামেন্তু ভাষা প্রধান ভাষা। এটি একটি ক্রেওল ভাষা। পর্তুগিজ ভাষা ও পশ্চিম আফ্রিকান ভাষাসমূহের সাথে ওলন্দাজ ভাষার মিশ্রণে এর উৎপত্তি হয়েছে। পরবর্তীকালে এতে বহু স্পেনীয় ও ইংরেজি শব্দও আত্মীকৃত হয়েছে।

কয়েক দশক বিতর্কের পর ২০০৭ সালের মার্চে ওলন্দাজ ভাষার পাশাপাশি ইংরেজি ভাষা এবং পাপিয়ামেন্তু ভাষাকে সরকারি ভাষার স্বীকৃতি দেওয়া হয়েছে। আইনসমূহ ওলন্দাজ ভাষায় লিখিত হলেও সংসদীয় বিতর্কগুলি পাপিয়ামেন্তু বা ইংরেজিতে সম্পন্ন হয়। দক্ষিণ আমেরিকার সন্নিকটে অবস্থিত বলে দ্বীপপুঞ্জটিতে স্পেনীয় ভাষার প্রসার দিন দিন বেড়ে চলেছে।

## বহিঃসংযোগ
* ওলন্দাজ অ্যান্টিল দ্বীপপুঞ্জের ভাষার উপর এথ্‌নোলগ রিপোর্ট

বিষয়শ্রেণী:এশিয়ার ভাষা
বিষয়শ্রেণী:ওলন্দাজ অ্যান্টিল দ্বীপপুঞ্জ
পুণ্যলতা চক্রবর্তী

**পুণ্যলতা চক্রবর্তী** (জন্ম: ১০ সেপ্টেম্বর ১৮৯০ - মৃত্যু: ২১ নভেম্বর ১৯৭৪) একজন বাঙালি শিশুসাহিত্যিক।

পু্ণ্যলতা চক্রবর্তীর আদি নিবাস ছিল বর্তমান বাংলাদেশের কিশোরগঞ্জের মসুয়ায়। তার পিতা বিখ্যাত শিশুসাহিত্যিক, সঙ্গীতজ্ঞ, চিত্রশিল্পী ও যন্ত্রকুশলী উপেন্দ্রকিশোর রায়চৌধুরী। তার মা বিধুমুখী দেবী ছিলেন বিশিষ্ট সমাজ সংস্কারক ব্রাহ্ম সমাজের দ্বারকানাথ গঙ্গোপাধ্যায়ের মেয়ে। তার বড় ভাই (বড়দা) ছিলেন প্রখ্যাত শিশুসাহিত্যিক বাংলা সাহিত্যে ননসেন্সের প্রবর্তক সুকুমার রায়। তার আরও ছোট দুই ভাই ছিলেন সুবিনয় রায় এবং সুবিমল রায় । এছাড়াও তার আরও দুই বোন ছিল সুখলতা রাও এবং শান্তিলতা। বিএ পড়ার সময় ১৯০৯ খ্রিস্টাব্দে তার বিবাহ হয়েছিল। তার স্বামী ছিলেন ডেপুটি ম্যাজিস্ট্রেট অরুণনাথ চক্রবর্তী। তার দুই কন্যা এবং দুজনেই কৃতি। জ্যেষ্ঠা কল্যাণী কারলেকার বিশিষ্ট সমাজসেবী, ইংরেজি সাহিত্যের অধ্যাপিকা ও লেখিকা। কনিষ্ঠা নলিনী দাশ বিশিষ্ট শিক্ষাবিদ, অধ্যাপিকা, অধ্যক্ষা ও শিশু সাহিত্যিক। বিখ্যাত সমাজ সংস্কারক দ্বারকানাথ গঙ্গোপাধ্যায় ছিলেন তার মাতামহ।

## রচনা
পুণ্যলতা চক্রবর্তী গল্প উপন্যাস এবং অনুবাদ গল্প অনেক লিখেছিলেন। তার রচিত গ্রন্থ :
* ছোটবেলার দিনগুলি
* ছোট ছোট গল্প
* সাদিব ম্যাজিক
* গাছপালার কথা
* রাজবাড়ি (উপন্যাস)

## তথ্যসূত্র

* সংসদ বাঙালি চরিতাভিধান - সাহিত্য সংসদ - দ্বিতীয় খণ্ড
*সংসদ বাঙালি চরিতাভিধান- সাহিত্য সংসদ -  প্রধমে খণ্ড - পঞ্চম সংস্করণ (৩য় মুদ্রণ - ২০১৬) পৃষ্ঠা ৩৯৪

বিষয়শ্রেণী:১৮৯০-এ জন্ম
বিষয়শ্রেণী:১৯৭৪-এ মৃত্যু
বিষয়শ্রেণী:বাঙালি শিশুসাহিত্যিক
বিষয়শ্রেণী:বাঙালি লেখক
ক্রমবর্তী সিমপ্লেক্স

একটি ***ক্রমবর্তী সিমপ্লেক্স*** বা ***ক্রমবর্তী n-সিমপ্লেক্স*** এর ধারণা বোঝা যায় যদি আমরা ত্রিমাত্রিক \mathbb{R}^3 ইউক্লিডিয়ান জগতে এর উদারণ দেখি। ত্রিমাত্রিক জগতে n এর মান 0, 1, 2 বা 3 হতে পারে। এখানে একটা **ক্রমবর্তী 0-সিমপ্লেক্স** হচ্ছে একটা বিন্দু P. ক্রমবর্তী 1-সিমপ্লেক্স হচ্ছে একটা দিগবর্তী বা সদিক রেখাংশ P_1P_2\, . অর্থাৎ P_1\, এর সাথে P_2\, এর সংযোগ কারে রেখা যেটাকে P_1\, থেকে P_2\, এর দিকে বিবেচনা করা হবে। দিগবর্তী হবার কারণে P_1P_2\not = P_2P_1\,. যদিও ধরা হবে P_1P_2 = -P_2P_1\, একটা **ক্রমবর্তী 2-সিমপ্লেক্স** হচ্ছে একটি ত্রিকোনাকার ক্ষেত্র P_1P_2P_3\, যেখানে এই ত্রিভুজের শীর্ষগুলো একটা নির্দিষ্ট ক্রমে অনুসরণ(ট্রাভারস) করা হয়। একারণে P_1P_2P_3\,এবং  P_2P_3 P_1\, বা  P_3 P_1 P_2\, এর ক্রম একই ধরা হয়। এবং  P_3P_2 P_1\, বা  P_1P_3 P_2\, এদেরকে ধরা হয় বিপরীত ক্রমে। অর্থাৎ, আমরা লিখতে পারি,
:P_1P_2P_3 = P_2P_3 P_1 =  P_3 P_1 P_2= -P_3P_2 P_1 = - P_1P_3 P_2=- P_2P_1 P_3 \,
খেয়াল করুন যে, P_iP_jP_k এবং P_1P_2P_3 সমান হবে যদি
: \begin{pmatrix}
1 & 2 & 3  \\
i & j & k \end{pmatrix} 
একটি জোড় বিন্যাস বা ইভেন পারমুটেশন হয়। এবং -P_1P_3P_2\, এর সমান হবে যদি বেজোড় বিন্যাস বা অড পারমুটেশন হয়। এই একই যুক্তিতে একটা ক্রমবর্তী 1-সিমপ্লেক্স P_1P_2\, এর চিহ্ন (ধনাত্বক/ঋনাত্বক) বের করা সম্ভব। লক্ষ্যণীয় যে n = 0, 1, 2... এর জন্য একটা ক্রমবর্তী n-সিমপ্লেক্স হচ্ছে একটা n-মাত্রিক বস্তু (বা n - ডাইমেনশনাল অবজেক্ট)

এখান থেকে আমরা ক্রমবর্তী 3-সিমপ্লেক্সের ধারণা পেতে পারি। একটি **ক্রমবর্তী 3-সিমপ্লেক্স** হচ্ছে চারটি ভার্টেক্সের একটা অরডার্ড সিকুয়েন্স বা (ক্রমাত্বক ধারা) P_1P_2P_3P_4 যারা একটা টেট্রাহেড্রন এর চারটি শীর্ষ যেখানে P_1P_2P_3P_4=\pm P_iP_jP_kP_l। এখানে চিহ্ন নির্ধারণ হয়,
: \begin{pmatrix}
1 & 2 & 3 & 4  \\
i & j & k & l\end{pmatrix}
বিন্যাসটি জোড় না বেজোড় তার উপর ভিত্তি করে।

একই পদ্ধতিতে ক্রমবর্তী সিমপ্লেক্সের ধারণা  n>3\, মাত্রায় উন্নিত হয়।
যেখানে ভার্টেক্স গুলো n-মাত্রিক জগতে একেকটি বিন্দু নির্দেশ করে। এবং তাদের ক্রমের দিক চিহ্ন পূর্বে বর্ণিত বিন্যাস মেট্রিক্স পদ্ধতিতে নির্ধারিত হয়।

বিষয়শ্রেণী:টপোগণিত
বিষয়শ্রেণী:পলিটোপ
বিষয়শ্রেণী:বহু মাত্রা সম্পর্কিত জ্যামিতি
ফরাসি গায়ানার ভাষা

ফরাসি ভাষা ফরাসি গায়ানার সরকারী ভাষা। এখানকার প্রায় তিন-চতুর্থাংশ লোক ফরাসি-ভিত্তিক একটি ক্রেওল ভাষাতে কথা বলেন। ক্রেওলটি প্রায় অর্ধেক লোকের মাতৃভাষা। এছাড়াও এখানে কিছু আদিবাসী আমেরিকান ভাষা প্রচলিত। চীনা ভাষা, হিন্দি ভাষা, এবং ইংরেজি ভাষা-ভিত্তিক একটি ক্রেওল ভাষা আউকান্স ভাষা-তে স্বল্পসংখ্যক লোক কথা বলেন।

## তথ্যসূত্র

## বহিঃসংযোগ
* ফরাসি গায়ানার ভাষার উপর এথ্‌নোলগ রিপোর্ট

বিষয়শ্রেণী:এশিয়ার ভাষা
বিষয়শ্রেণী:ফরাসি গায়ানা
লিখনবিধি

**লিখনবিধি** () ভাষাতত্ত্বের সেই বিধিব্যবস্থা যার সাহায্যে কোন একটি ভাষাকে কীভাবে একটি লিখন পদ্ধতির সাহায্যে, বানান ও যতিচিহ্নের সঠিক প্রয়োগের মাধ্যমে লিখিত রূপে প্রকাশ করা যায়।

## তথ্যসূত্র

## আরো পড়ুন
*
*Smalley, W.A. (ed.) 1964. *Orthography studies: articles on new writing systems* (United Bible Society, London).
*

## বহিঃসংযোগ
* Videos: The History and Impact of Writing in the West
* Omniglot – writing systems & languages of the world – a privately run orthography website
* Phonemic awareness page of the CTER wiki
* lonestar.texas.net/~jebbo/learn-as/ orthography of Old English

বিষয়শ্রেণী:লিখন পদ্ধতি
বিষয়শ্রেণী:ব্যবহারিক ভাষাতত্ত্ব
বিষয়শ্রেণী:ভাষা
বিষয়শ্রেণী:বানান পদ্ধতি
বিষয়শ্রেণী:ফলিত ভাষাবিজ্ঞান
বিষয়শ্রেণী:ভাষাবিজ্ঞান পরিভাষা